title: Komission päätös, annettu 1 päivänä kesäkuuta 2015, elintarvikeketjun toiminnan parantamista käsittelevän korkean tason foorumin perustamisesta

text:
               2.6.2015

               FI

               Euroopan unionin virallinen lehti

               C 179/3

         KOMISSION PÄÄTÖS,
   annettu 1 päivänä kesäkuuta 2015,
   elintarvikeketjun toiminnan parantamista käsittelevän korkean tason foorumin perustamisesta
   (2015/C 179/03)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen
   sekä katsoo seuraavaa:

               (1)

               Euroopan unionin toiminnasta tehdyn sopimuksen 173 artiklan 1 kohdassa unionille ja jäsenvaltioille annetaan tehtäväksi huolehtia siitä, että unionin teollisuuden kilpailukyvyn kannalta tarpeelliset edellytykset turvataan, esimerkiksi edistämällä yritysten välisen yhteistyön kannalta suotuisaa toimintaympäristöä. Sopimuksen 173 artiklan 2 kohdassa erityisesti kehotetaan jäsenvaltioita neuvottelemaan keskenään yhteydessä komission kanssa ja tarvittaessa sovittamaan yhteen toimintansa alalla. Komissio voi tehdä aiheellisia aloitteita tämän yhteensovittamisen edistämiseksi.

               (2)

               Komissio perusti vuonna 2010 asiantuntijaryhmän, elintarvikeketjun toiminnan parantamista käsittelevän korkean tason foorumin, jäljempänä ’foorumi’, jonka tarkoituksena oli avustaa komissiota elintarvikealan vankan teollisuuspolitiikan laadinnassa noudattamalla elintarviketeollisuuden kilpailukykyä käsittelevän korkean tason työryhmän suosituksia ja panemalla täytäntöön vuonna 2009 annetussa tiedonannossa Toimivampi elintarvikeketju Eurooppaan esitettyjä aloitteita.

               (3)

               Foorumi omaksui holistisen lähestymistavan ja osallistui vuoteen 2014 asti laajan analyysin tekemiseen niistä keskeisistä tekijöistä, jotka määrittävät koko elintarvikeketjun kilpailukykyä. Se totesi, että unionin elintarvikeketjuun vaikuttavien kaikkien toiminta-alojen, etenkin maatalouteen, elintarvikkeiden turvallisuuteen, ravitsemukseen ja terveyteen, ympäristöön, kauppaan, rahoitusmarkkinoihin, tutkimukseen ja innovointiin ja yleisemmin teollisuuspolitiikkaan liittyvien alojen, välillä tarvitaan johdonmukaisuutta.

               (4)

               Lokakuun 15 päivänä 2014 hyväksytyssä loppuraportissaan foorumin 47 jäsentä pyysivät yksimielisesti komissiota antamaan foorumille uuden toimeksiannon, jotta se jatkaisi rakentavaa vuoropuhelua Euroopan yksityisten ja julkisten sidosryhmien kanssa keskeisistä kysymyksistä samoin kuin uusista haasteista, jotka vaikuttavat koko elintarvikeketjun kilpailukykyyn.

               (5)

               Loppuraportissa tehdään suosituksia, jotka antavat suuntaa aiheista, joista olisi käytävä lisäkeskusteluja, ja aloitteista seuraavaa foorumia varten. Tällaisia ovat kilpailukyky ja pienet ja keskisuuret yritykset, yritysten väliset kaupankäyntitavat, sisämarkkinat, markkinoillepääsy, kestävyys, sosiaalinen ulottuvuus, innovointi ja hinnat. Tulevaisuudessa foorumin toiminnan keskiöön voidaan ottaa myös muita elintarvikeketjun kilpailukyvyn kannalta merkityksellisiä aiheita.

               (6)

               Tämän vuoksi foorumin toiminnan olisi jatkuttava.

               (7)

               Foorumin jäseneksi olisi otettava kansallisia viranomaisia kaikista jäsenvaltioista, jotta hyvien toimintatapojen vaihto helpottuisi, sekä teollisuuden ja kansalaisyhteiskunnan asiaankuuluvia sidosryhmiä, etenkin kuluttajien, ammattiliittojen ja kansalaisjärjestöjen edustajia. Yksityisten organisaatioiden edustus olisi vahvistettava julkisen hakuilmoituksen pohjalta, jotta eri sidosryhmät olisivat tasapuolisesti edustettuina.

               (8)

               Olisi vahvistettava säännöt, joiden mukaisesti foorumin jäsenet saavat antaa tietoja, sanotun kuitenkaan rajoittamatta komission päätöksen 2001/844/EY, EHTY, Euratom (1) liitteessä vahvistettujen komission turvallisuussääntöjen soveltamista.

               (9)

               Henkilötietojen käsittelyssä olisi noudatettava Euroopan parlamentin ja neuvoston asetusta (EY) N:o 45/2001 (2).

               (10)

               On aiheellista vahvistaa tämän päätöksen soveltamisaika. Komissio harkitsee hyvissä ajoin, onko voimassaolon jatkaminen suotavaa,

         ON PÄÄTTÄNYT SEURAAVAA:
   1 artikla
   Kohde
   Perustetaan elintarvikeketjun toiminnan parantamista käsittelevä korkean tason foorumi, jäljempänä ’foorumi’, tämän päätöksen hyväksymispäivästä lähtien.
   2 artikla
   Tehtävät
   Foorumi avustaa komissiota elintarvikealan teollisuuspolitiikan laadinnassa ja siihen liittyvien sellaisten poliittisten toimenpiteiden suunnittelussa, joilla edistetään elintarvikeketjun toiminnan parantamista. Tätä tarkoitusta varten ja foorumin 15 päivänä lokakuuta 2014 hyväksytyn loppuraportin suositusten perusteella foorumi keskittää keskustelut merkityksellisiin aiheisiin, jollaisia ovat esimerkiksi

               —

               elintarvikeketjun ja pk-yritysten kilpailukyky,

               —

               yritysten väliset kaupankäyntitavat,

               —

               sisämarkkinat,

               —

               markkinoillepääsy ja kauppa,

               —

               kestävyys,

               —

               sosiaalinen ulottuvuus,

               —

               innovointi,

               —

               hinnat ja

               —

               elintarvikeketjun kilpailukykyyn tulevaisuudessa vaikuttavat haasteet.

         3 artikla
   Kuuleminen
   Komissio voi kuulla foorumia myös mistä tahansa muusta asiasta, joka liittyy elintarvikeketjun toimintaan sisämarkkinoilla, jotta se voi antaa uusia suosituksia.
   4 artikla
   Kokoonpano – nimittäminen
   1.   Foorumiin kuuluu enintään 50 jäsentä.
   2.   Foorumin jäseniä ovat seuraavat:

               a)

               elintarvikealasta ministeritasolla vastaavat jäsenvaltioiden viranomaiset,

               b)

               elintarviketeollisuuden ja elintarvikkeiden kaupan ja jakelun parissa unionissa toimivat organisaatiot,

               c)

               maatalousalaa, elintarvikejalostusteollisuutta ja elintarvikkeiden kauppaa ja jakelua edustavat unionissa toimivat EU:n tason kattojärjestöt ja liitot,

               d)

               kansalaisjärjestöt, joilla on asiantuntemusta elintarvikeketjuun liittyvistä kysymyksistä.

         3.   Jäsenvaltioiden viranomaiset nimeävät edustajansa 5 artiklan 2 kohdassa tarkoitettuun valmisteluryhmään.
   Sisämarkkinoiden, teollisuuden, yrittäjyyden ja pk-yritystoiminnan pääosaston pääjohtaja nimittää muut jäsenet sellaisten organisaatioiden joukosta, joilla on erityisosaamista 2 ja 3 artiklassa tarkoitetuilla aloilla ja jotka ovat vastanneet hakuilmoitukseen. Kyseiset organisaatiot nimeävät edustajansa foorumiin ja 5 artiklan 2 kohdassa tarkoitettuun valmisteluryhmään.
   Komissio voi kieltäytyä nimittämästä organisaation nimeämää edustajaa, jos se katsoo ryhmän työjärjestyksessä määritellyistä perustelluista syistä, että nimeäminen ei ole asianmukainen. Tällaisissa tapauksissa kyseisen järjestön on nimettävä toinen edustaja.
   4.   Jäsenet nimitetään tämän päätöksen koko soveltamisajan ajaksi. Heidän on toimittava tehtävässään, kunnes heidän tilalleen nimitetään uusi jäsen 5 kohdan mukaisesti tai heidän toimikautensa päättyy.
   5.   Jäsenen tilalle voidaan nimittää uusi jäsen toimikauden loppuajaksi seuraavissa tapauksissa:

               a)

               jäsen eroaa;

               b)

               jäsen ei enää pysty osallistumaan tehokkaasti foorumin työhön;

               c)

               jäsen ei täytä perussopimuksen 339 artiklassa määrättyjä vaatimuksia.

         6.   Jäsenten nimet julkaistaan sisämarkkinoiden, teollisuuden, yrittäjyyden ja pk-yritystoiminnan pääosaston verkkosivuilla ja komission asiantuntijaryhmien ja muiden vastaavanlaisten elinten rekisterissä, jäljempänä ’rekisteri’.
   Jäsenten nimet kerätään, käsitellään ja julkaistaan asetuksen (EY) N:o 45/2001 mukaisesti.
   5 artikla
   Toiminta
   1.   Foorumin puheenjohtajana toimii komission edustaja. Foorumi laatii toiminnastaan loppuraportin, joka on osoitettu komissiolle.
   2.   Valmisteluryhmä, jäljempänä ’sherparyhmä’, valmistelee keskustelut, kannanotot ja lausunnot foorumin loppuraportin laadintaa varten. Sherparyhmä koostuu foorumin kunkin jäsenen korkeista edustajista. Sen puheenjohtajana on komission edustaja.
   3.   Foorumi voi komission yksikköjen suostumuksella perustaa alaryhmiä tarkastelemaan erityiskysymyksiä foorumin tai sherparyhmän määrittämän toimeksiannon perusteella. Alaryhmät lakkautetaan heti, kun ne ovat täyttäneet toimeksiantonsa.
   4.   Komission edustaja voi kutsua käsiteltävän asian erityisasiantuntijoita osallistumaan tilapäisesti foorumin, sherparyhmän tai alaryhmien työskentelyyn. Lisäksi komission edustaja voi antaa tarkkailijan aseman yksittäisille henkilöille, asiantuntijaryhmiä koskevien horisontaalisten sääntöjen 8 kohdan 3 alakohdassa tarkoitetuille organisaatioille ja ehdokasmaille.
   5.   Foorumin, sherparyhmän ja alaryhmien kokoukset pidetään yleensä komission tiloissa. Komissio huolehtii sihteeripalveluista. Muut komission virkamiehet, joita asia koskee, voivat osallistua foorumin, sherparyhmän ja alaryhmien kokouksiin.
   6.   Foorumin jäsenten, heidän edustajiensa sherparyhmässä ja alaryhmissä sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettua salassapitovelvollisuutta sekä unionin turvaluokiteltujen tietojen suojelua koskevia komission turvallisuussääntöjä, jotka vahvistetaan päätöksen 2001/844/EY, EHTY, Euratom liitteessä. Komissio voi toteuttaa kaikki asianmukaiset toimenpiteet, jos kyseiset henkilöt eivät noudata näitä velvoitteita.
   7.   Komissio julkaisee kaikki asiaankuuluvat asiakirjat foorumin toiminnasta (kuten esityslistat, pöytäkirjat ja osallistujien lausunnot) joko rekisterissä tai erillisellä verkkosivustolla, jolle rekisteristä on linkki. Asiakirjaa ei julkaista, jos sen sisältämien tietojen ilmaiseminen vahingoittaisi Euroopan parlamentin ja neuvoston asetuksen (EY) N:o 1049/2001 (3) 4 artiklassa määriteltyä yleisen tai yksityisen edun suojaa.
   Tarvittaessa komissio voi kääntää kyseiset asiakirjat kokonaan tai osittain unionin kaikille virallisille kielille.
   6 artikla
   Kokouskulut
   1.   Foorumin, sherparyhmän ja alaryhmien toimintaan osallistuvat henkilöt eivät saa palkkiota tehtäviensä hoitamisesta.
   2.   Komissio korvaa foorumin, sherparyhmän tai alaryhmien toimintaan osallistuvien matka- ja oleskelukulut voimassa olevien komission säännösten mukaisesti.
   3.   Kulut korvataan vuosittaisessa määrärahojen kohdentamismenettelyssä käytettävissä olevien määrärahojen rajoissa.
   7 artikla
   Sovellettavuus
   Tämän päätöksen voimassaolo päättyy 31 päivänä joulukuuta 2019.

      Tehty Brysselissä 1 päivänä kesäkuuta 2015.

            Komission puolesta

         Elżbieta BIEŃKOWSKA

            Komission jäsen

      (1)  Komission päätös 2001/844/EY, EHTY, Euratom, tehty 29 päivänä marraskuuta 2001, komission sisäisten menettelysääntöjen muuttamisesta (EYVL L 317, 3.12.2001, s. 1).

      (2)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

      (3)  Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43).


title: 2010/527/EU: Euroopan parlamentin päätös, tehty 5 päivänä toukokuuta 2010 , Euroopan huumausaineiden ja niiden väärinkäytön seurantakeskuksen varainhoitovuoden 2008 tilien päättämisestä

text:
               25.9.2010

               FI

               Euroopan unionin virallinen lehti

               L 252/163

         EUROOPAN PARLAMENTIN PÄÄTÖS,
   tehty 5 päivänä toukokuuta 2010,
   Euroopan huumausaineiden ja niiden väärinkäytön seurantakeskuksen varainhoitovuoden 2008 tilien päättämisestä
   (2010/527/EU)
   EUROOPAN PARLAMENTTI, joka
   ottaa huomioon Euroopan huumausaineiden ja niiden väärinkäytön seurantakeskuksen lopullisen tilinpäätöksen varainhoitovuodelta 2008,
   ottaa huomioon tilintarkastustuomioistuimen kertomuksen Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2008 sekä keskuksen vastaukset (1),
   ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan huumausaineiden ja niiden väärinkäytön seurantakeskuksesta 12. joulukuuta 2006 annetun Euroopan parlamentin ja neuvoston asetuksen (EY) N:o 1920/2006 (3) ja erityisesti sen 15 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0067/2010),

               1.

               hyväksyy Euroopan huumausaineiden ja niiden väärinkäytön seurantakeskuksen varainhoitovuoden 2008 tilien päättämisen;

               2.

               kehottaa puhemiestä välittämään tämän päätöksen Euroopan huumausaineiden ja niiden väärinkäytön seurantakeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 304, 15.12.2009, s. 148.

      (2)  EYVL L 248, 16.9.2002, s. 1.

      (3)  EUVL L 376, 27.12.2006, s. 1.

      (4)  EYVL L 357, 31.12.2002, s. 72.


Avis juridique important

|

31998D0097

98/97/EY: Neuvoston päätös, tehty 20 päivänä tammikuuta 1998, Euroopan talousyhteisön ja Kap Verden tasavallan hallituksen välisessä Kap Verden rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 6 päivän syyskuuta 1997 ja 5 päivän syyskuuta 2000 väliseksi ajaksi koskevan pöytäkirjan väliaikaista soveltamista koskevan sopimuksen tekemisestä kirjeenvaihtona

Virallinen lehti nro L 021 , 28/01/1998 s. 0016 - 0017

NEUVOSTON PÄÄTÖS,tehty 20 päivänä tammikuuta 1998,Euroopan talousyhteisön ja Kap Verden tasavallan hallituksen välisessä Kap Verden rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 6 päivän syyskuuta 1997 ja 5 päivän syyskuuta 2000 väliseksi ajaksi koskevan pöytäkirjan väliaikaista soveltamista koskevan sopimuksen tekemisestä kirjeenvaihtona (98/97/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan talousyhteisön ja Kap Verden tasavallan välillä Kap Verden rannikon edustalla harjoitettavasta kalastuksesta tehdyn sopimuksen (1), ja erityisesti sen 13 artiklan,ottaa huomioon komission ehdotuksen,sekä katsoo, ettäyhteisö ja Kap Verden tasavalta ovat neuvotelleet edellä mainittuun sopimukseen tehtävistä muutoksista ja lisäyksistä sen liitteenä olevan pöytäkirjan soveltamisajan päättyessä,neuvottelujen tuloksena uusi pöytäkirja parafoitiin 10 päivänä heinäkuuta 1997,pöytäkirjan myötä yhteisön kalastajat säilyttävät kalastusmahdollisuutensa Kap Verden tasavallan yksinomaiseen valtapiiriin tai lainkäyttövaltaan kuuluvilla vesillä 6 päivästä syyskuuta 1997 5 päivään syyskuuta 2000, jayhteisön kalastusalusten toiminnan keskeytymisen estämiseksi on välttämätöntä hyväksyä uusi pöytäkirja mahdollisimman nopeasti; tästä syystä osapuolet ovat parafoineet kirjeenvaihtona tehdyn sopimuksen, jonka mukaan parafoitua pöytäkirjaa sovelletaan väliaikaisesti seuraavasta päivästä sen jälkeen, kun voimassa olevan pöytäkirjan voimassaolo päättyy, ja kirjeenvaihtona tehty sopimus olisi hyväksyttävä, jollei perustamissopimuksen 43 artiklan mukaisesta lopullisesta päätöksestä muuta johdu,ON PÄÄTTÄNYT SEURAAVAA:1 artikla Hyväksytään yhteisön puolesta Euroopan yhteisön ja Kap Verden tasavallan hallituksen välisessä Kap Verden rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 6 päivän syyskuuta 1997 ja 5 päivän syyskuuta 2000 väliseksi ajaksi koskevan pöytäkirjan väliaikaista soveltamista koskeva kirjeenvaihtona tehty sopimus.Kirjeenvaihtona tehdyn sopimuksen teksti on tämän päätöksen liitteenä.2 artikla Pöytäkirjassa vahvistetut kalastusmahdollisuudet jakautuvat jäsenvaltioiden kesken seuraavalla tavalla:- nuottaa käyttävät tonnikalan pakastusalukset:Ranska: 19 alustaEspanja: 18 alusta- vapapyydyksiä käyttävät tonnikala-alukset:Ranska: 8 alustaEspanja: 2 alusta- pintasiima-alukset:Espanja: 18 alustaPortugali: 8 alusta- pohjasiima-alukset:Portugali: 3 alustaJos näiden valtioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaisuudessan, komissio voi ottaa huomioon minkä tahansa muun jäsenvaltion lisenssihakemukset.3 artikla Neuvoston puheenjohtajalla on oikeus nimetä ne henkilöt, joilla on valtuudet allekirjoittaa sopimus yhteisöä sitovasti.Tehty Brysselissä 20 päivänä tammikuuta 1998.Neuvoston puolestaJ. CUNNINGHAMPuheenjohtaja(1) EYVL L 212, 9.8.1990, s. 1


title: Euroopan parlamentin päätös, tehty 5 päivänä toukokuuta 2010, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2008, pääluokka IV – Yhteisöjen tuomioistuin

text:
               25.9.2010

               FI

               Euroopan unionin virallinen lehti

               L 252/85

         EUROOPAN PARLAMENTIN PÄÄTÖS,
   tehty 5 päivänä toukokuuta 2010,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2008, pääluokka IV – Yhteisöjen tuomioistuin
   (2010/500/EU)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2008 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2008 – Nide I (C7-0175/2009) (2),
   ottaa huomioon yhteisöjen tuomioistuimen vuosikertomuksen vastuuvapauden myöntävälle viranomaiselle vuonna 2008 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2008 ja toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0079/2010),

               1.

               myöntää yhteisöjen tuomioistuimen kirjaajalle vastuuvapauden yhteisöjen tuomioistuimen talousarvion toteuttamisesta varainhoitovuonna 2008;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL L 71, 14.3.2008.

      (2)  EUVL C 273, 13.11.2009, s. 1.

      (3)  EUVL C 269, 10.11.2009, s. 1.

      (4)  EUVL C 273, 13.11.2009, s. 122.

      (5)  EYVL L 248, 16.9.2002, s. 1.
    ---documentbreak---

               25.9.2010

               FI

               Euroopan unionin virallinen lehti

               L 252/86

         EUROOPAN PARLAMENTIN PÄÄTÖSLAUSELMA
   5. toukokuuta 2010,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2008, pääluokka IV – Yhteisöjen tuomioistuin
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2008 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2008 – Nide I (C7-0175/2009) (2),
   ottaa huomioon yhteisöjen tuomioistuimen vuosikertomuksen vastuuvapauden myöntävälle viranomaiselle vuonna 2008 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2008 ja toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0079/2010),

               1.

               panee merkille, että vuonna 2008 yhteisöjen tuomioistuimella oli käytettävissään maksusitoumusmäärärahoja yhteensä 297 miljoonaa euroa (2007: 275 miljoonaa euroa), joiden käyttöaste oli 98,20 prosenttia, mikä ylitti muiden toimielinten keskiarvon (95,67 prosenttia);

               2.

               panee merkille, että vuosikertomuksen mukaan tilintarkastustuomioistuin tutki yhteisöjen tuomioistuimen (erään jäsenvaltion kanssa järjestetyn avoimen hankintamenettelyn jälkeen) tekemän palvelusopimuksen ja totesi, että hankintamenettelyn toteuttamisessa sovellettu sisäisen valvonnan järjestelmä oli puutteellinen; panee merkille, että tilintarkastustuomioistuimen mukaan puutteet johtivat siihen, että tarjoajille myönnettiin liian lyhyt määräaika tarjouseritelmän saamista varten (varainhoitoasetuksen 98 artiklan vastaisesti), ja että lisäksi hankintailmoituksessa annettiin mahdollisuus esittää tarjous vain yhdellä kielellä (varainhoitoasetuksen soveltamissääntöjen (6) 125 c artiklan vastaisesti) ja ilmoitettiin, että tarjoukset avataan suljetussa kokouksessa (varainhoitoasetuksen soveltamissääntöjen 118 artiklan 3 kohdan vastaisesti);

               3.

               panee merkille yhteisöjen tuomioistuimen tarkennuksen, erityisesti sen, että vaikka aikataulu olikin kireä, se oli varainhoitoasetuksessa virallisesti säädettyjen määräaikojen mukainen; panee merkille, että lyhyen määräajan syynä oli tarve päättää sopimuksen tekemisestä sellaisena ajankohtana, että valittu sopimuskumppani pystyy toimimaan heti kyseisen uuden rakennuskompleksin luovuttamisen jälkeen, sekä tarve antaa tarjoajille riittävästi aikaa tarjouksensa valmistelemiseen;

               4.

               panee myös merkille yhteisöjen tuomioistuimen tarkennuksen, jonka mukaan puutteellisen koordinoinnin vuoksi hankintaa koskevassa ilmoituksessa edellytettiin, että tarjoukset toimitetaan yksinomaan ranskan kielellä (asianomaisessa jäsenvaltiossa vallitseva käytäntö), kun tarjouspyyntöasiakirjassa puolestaan ilmoitettiin, että tarjoukset voidaan toimittaa millä tahansa Euroopan unionin virallisista kielistä, sekä tarkennuksen, jonka mukaan tarjoajat olisivat toki halutessaan voineet osallistua tarjousten avaamiseksi järjestettyyn lautakunnan kokoukseen;

               5.

               kannattaa tilintarkastustuomioistuimen ehdotusta siitä, että yhteisöjen tuomioistuimen olisi parannettava hankintamenettelyjään, jotta hyväksyvien yksiköiden olisi helpompi järjestää tarjouskilpailuja ja valvoa säännösten noudattamista;

               6.

               toteaa, ettei tilintarkastustuomioistuimen vuosikertomuksessa edellä mainittua hankintamenettelyä koskevia huomautuksia lukuun ottamatta ollut muuta huomautettavaa yhteisöjen tuomioistuimesta;

               7.

               panee tyytyväisenä merkille äskettäin perustetun yhteisöjen tuomioistuimen sisäisen tarkastuksen yksikön tehokkaan toiminnan ja pitää myönteisinä sen menojen vahvistamista, hyväksymistä ja maksamista koskevia suosituksia sekä sitä, että suositukset – varsinkin valtuutusjärjestelmän ja edelleenvaltuutusehtojen muuttaminen, sisäisen valvonnan järjestelmien itsearviointi, jälkitarkastusten lisääminen ja dokumentointimenettelyjen parannukset – on pantu täytäntöön; panee myös merkille talousarviota ja rahoitusta koskevien tietojen ilmoittamiseen ja luovuttamiseen liittyvien lakisääteisten velvoitteiden täyttämistä koskevan tarkastuksen tulokset, joiden perusteella on parannettu julkisten hankintojen hallinnointia ja sisäistä tarkastusta, sekä kirjastopalveluja koskevien hankintamenettelyjen ja hyvitysten tarkastusten tulokset;

               8.

               pitää myönteisenä, että yhteisöjen tuomioistuimen oikeudenkäyntimenettelyjen kesto on lyhentynyt jatkuvasti ja että erityisesti ennakkoratkaisumenettelyt ovat lyhentyneet merkittävästi; katsoo, ettei tilanne ole kuitenkaan vielä tyydyttävä; panee merkille, että päätökseen saatujen asioiden määrä väheni (333 tuomiota ja 161 määräystä, kun vuonna 2007 vastaavat luvut olivat 379 ja 172), mutta toteaa, että ennakkoratkaisuasioiden määrä kasvoi tuntuvasti; panee myös merkille, että vuonna 2008 uusien asioiden määrä (592) oli suurimmillaan vuoden 1979 jälkeen, mikä nosti hieman vuoden 2008 lopussa vireillä olevien asioiden määrää (767 asiaa; 741 asiaa vuoden 2007 lopussa);

               9.

               pitää myönteisenä, että ensimmäisen oikeusasteen tuomioistuimessa ratkaistujen asioiden määrä nousi 52 prosenttia vuonna 2008 ja että menettelyjen kesto lyheni hieman, mutta ei pidä tilannetta vielä tyydyttävänä; panee kuitenkin merkille, että uusien asioiden määrä vuonna 2008 oli poikkeuksellisen suuri (629 verrattuna 522:een vuonna 2007), joten vireillä olevien asioiden suma paheni edelleen myös ensimmäisen oikeusasteen tuomioistuimessa (1 154:stä vuonna 2007 yhteensä 1 178:aan vuonna 2008);

               10.

               panee merkille, että virkamiestuomioistuimessa, jonka tuomareista osa vaihtui ensimmäisen kerran vuonna 2008 heidän kolmivuotisen toimikautensa päätyttyä, ratkaistiin vähemmän asioita kuin vuonna 2007, mutta vireillä olevien asioiden määrä väheni hieman (235:stä vuonna 2007 aina 217:ään vuonna 2008) uusien kanteiden määrän laskettua tuntuvasti (111 verrattuna 157:ään vuonna 2007);

               11.

               suhtautuu myönteisesti uuteen yhdennettyyn hallinto- ja varainhoidon valvontajärjestelmään (SAP), joka on ollut käytössä 1 päivästä tammikuuta 2008 lähtien ja joka on tuonut säästöjä ja lisännyt tehokkuutta mukana olevissa kolmessa toimielimessä (neuvosto, yhteisöjen tuomioistuin ja tilintarkastustuomioistuin);

               12.

               suhtautuu myönteisesti menestyksekkäästi jatkuneeseen koulutusta koskevaan yhteistyöhön tilintarkastustuomioistuimen kanssa;

               13.

               panee merkille, että yhteisöjen tuomioistuin on ryhtynyt toimiin parlamentin ja tilintarkastustuomioistuimen aikaisemmissa vastuuvapauspäätöksissä ja kertomuksissa tai mietinnöissä esittämien huomautusten perusteella, ja pitää erityisen myönteisinä toimenpiteitä, jotka koskevat avustavia tehtäviä hoitavien sopimussuhteisten toimihenkilöiden valintamenettelyä; pitää kuitenkin valitettavana, ettei yhteisöjen tuomioistuin ole halunnut julkaista jäsentensä taloudellisia etuja koskevia ilmoituksia, ja pyytää sitä omaksumaan tämän käytännön viipymättä;

               14.

               antaa yhteisöjen tuomioistuimelle tunnustusta sen vakiintuneesta käytännöstä sisällyttää toimintakertomukseensa luku, jossa annetaan selvitys niistä toimista, joita parlamentin aikaisempien vastuuvapauspäätösten ja tilintarkastustuomioistuimen kertomusten johdosta on vuoden aikana toteutettu.

      (1)  EUVL L 71, 14.3.2008.

      (2)  EUVL C 273, 13.11.2009, s. 1.

      (3)  EUVL C 269, 10.11.2009, s. 1.

      (4)  EUVL C 273, 13.11.2009, s. 122.

      (5)  EYVL L 248, 16.9.2002, s. 1.

      (6)  Komission asetus (EY, Euratom) N:o 2342/2002, annettu 23 päivänä joulukuuta 2002, Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä (EYVL L 357, 31.12.2002, s. 1).


title: 2012/364/EU: Neuvoston päätös, annettu 25 päivänä kesäkuuta 2012 , ETA:n sekakomiteassa omaksuttavasta Euroopan unionin kannasta ETA-sopimuksen liitteen II (Tekniset määräykset, standardit, testaus ja varmentaminen) muuttamiseen

text:
               7.7.2012

               FI

               Euroopan unionin virallinen lehti

               L 177/5

         NEUVOSTON PÄÄTÖS,
   annettu 25 päivänä kesäkuuta 2012,
   ETA:n sekakomiteassa omaksuttavasta Euroopan unionin kannasta ETA-sopimuksen liitteen II (Tekniset määräykset, standardit, testaus ja varmentaminen) muuttamiseen
   (2012/364/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan, 114 artiklan 1 kohdan ja 207 artiklan 2 kohdan yhdessä sen 218 artiklan 9 kohdan kanssa,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Tiettyjen kansallisten teknisten määräysten soveltamista toisessa jäsenvaltiossa laillisesti kaupan pidettyihin tuotteisiin koskevista menettelyistä 9 päivänä heinäkuuta 2008 annettu Euroopan parlamentin ja neuvoston asetus (EY) N:o 764/2008 (2) olisi otettava osaksi Euroopan talousalueesta tehtyä sopimusta, jäljempänä ’ETA-sopimus’.

               (2)

               Tuotteiden kaupan pitämiseen liittyvää akkreditointia ja markkinavalvontaa koskevista vaatimuksista 9 päivänä heinäkuuta 2008 annettu Euroopan parlamentin ja neuvoston asetus (EY) N:o 765/2008 (3) olisi otettava osaksi ETA-sopimusta.

               (3)

               Tuotteiden kaupan pitämiseen liittyvistä yhteisistä puitteista 9 päivänä heinäkuuta 2008 tehty Euroopan parlamentin ja neuvoston päätös N:o 768/2008/EY (4) olisi otettava osaksi ETA-sopimusta.

               (4)

               Päätöksessä N:o 768/2008/EY vahvistetaan yhteiset periaatteet ja viitesäännökset tulevaa lainsäädäntöä varten, jolla yhdenmukaistetaan tuotteiden kaupan pitämisen ehtoja, ja se on viiteteksti voimassa olevaa lainsäädäntöä varten.

               (5)

               Asetuksella (EY) N:o 764/2008 kumotaan tavaroiden vapaan liikkuvuuden periaatteesta yhteisössä poikkeavia kansallisia toimenpiteitä koskevan tietojenvaihtomenettelyn luomisesta 13 päivänä joulukuuta 1995 tehty Euroopan parlamentin ja neuvoston päätös N:o 3052/95/EY (5), joka on otettu osaksi ETA-sopimusta. ETA-sopimus olisi siten muutettava asetuksen (EY) N:o 764/2008 huomioon ottamiseksi.

               (6)

               Asetuksella (EY) N:o 765/2008 kumotaan kolmansista maista tuotavien tuotteiden tuoteturvallisuutta koskevien säännöstenmukaisuuden tarkastamisesta 8 päivänä helmikuuta 1993 annettu neuvoston asetus (ETY) N:o 339/93 (6), joka on otettu osaksi ETA-sopimusta. ETA-sopimus olisi siten muutettava asetuksen (EY) N:o 765/2008 huomioon ottamiseksi.

               (7)

               Päätöksellä N:o 768/2008/EY kumotaan teknistä yhdenmukaistamista koskevien direktiivien vaatimustenmukaisuuden arviointimenettelyjen eri vaiheissa käytettäviksi tarkoitetuista moduuleista ja CE-merkinnän kiinnittämistä koskevista säännöistä ja käytöstä 22 päivänä heinäkuuta 1993 tehty neuvoston päätös 93/465/ETY (7), joka on otettu osaksi ETA-sopimusta. ETA-sopimus olisi siten muutettava päätöksen N:o 768/2008/EY huomioon ottamiseksi.

               (8)

               Sen vuoksi ETA-sopimuksen liite II olisi muutettava tämän mukaisesti.

               (9)

               ETA:n sekakomiteassa esitettävän unionin kannan olisi perustuttava tähän päätökseen liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa omaksuttava unionin kanta ETA-sopimuksen liitteen II (Tekniset määräykset, standardit, testaus ja varmentaminen) muuttamiseen perustuu tähän päätökseen liitettyyn ETA:n sekakomitean päätösluonnokseen.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 25 päivänä kesäkuuta 2012.

            Neuvoston puolesta

            Puheenjohtaja

         C. ASHTON

      (1)  EYVL L 305, 30.11.1994, s. 6.

      (2)  EUVL L 218, 13.8.2008, s. 21.

      (3)  EUVL L 218, 13.8.2008, s. 30.

      (4)  EUVL L 218, 13.8.2008, s. 82.

      (5)  EYVL L 321, 30.12.1993, s. 1.

      (6)  EYVL L 40, 17.2.1993, s. 1.

      (7)  EYVL L 220, 30.8.1993, s. 23.

      LUONNOS
      ETA:n SEKAKOMITEAN PÄÄTÖS N:o …/2012,
      annettu …,
      ETA-sopimuksen liitteen II (Tekniset määräykset, standardit, testaus ja varmentaminen) muuttamisesta
      ETA:n SEKAKOMITEA, joka
      ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, ja erityisesti sen 98 artiklan,
      sekä katsoo seuraavaa:

                  (1)

                  Tiettyjen kansallisten teknisten määräysten soveltamista toisessa jäsenvaltiossa laillisesti kaupan pidettyihin tuotteisiin koskevista menettelyistä 9 päivänä heinäkuuta 2008 annettu Euroopan parlamentin ja neuvoston asetus (EY) N:o 764/2008 (1) olisi otettava osaksi Euroopan talousalueesta tehtyä sopimusta, jäljempänä ’ETA-sopimus’.

                  (2)

                  Tuotteiden kaupan pitämiseen liittyvää akkreditointia ja markkinavalvontaa koskevista vaatimuksista 9 päivänä heinäkuuta 2008 annettu Euroopan parlamentin ja neuvoston asetus (EY) N:o 765/2008 (2) olisi otettava osaksi ETA-sopimusta.

                  (3)

                  Tuotteiden kaupan pitämiseen liittyvistä yhteisistä puitteista 9 päivänä heinäkuuta 2008 tehty Euroopan parlamentin ja neuvoston päätös N:o 768/2008/EY (3) olisi otettava osaksi ETA-sopimusta.

                  (4)

                  Päätöksessä N:o 768/2008/EY vahvistetaan yhteiset periaatteet ja viitesäännökset tulevaa lainsäädäntöä varten, jolla yhdenmukaistetaan tuotteiden kaupan pitämisen ehtoja, ja se on viiteteksti voimassa olevaa lainsäädäntöä varten.

                  (5)

                  Asetuksella (EY) N:o 764/2008 kumotaan tavaroiden vapaan liikkuvuuden periaatteesta yhteisössä poikkeavia kansallisia toimenpiteitä koskevan tietojenvaihtomenettelyn luomisesta 13 päivänä joulukuuta 1995 tehty Euroopan parlamentin ja neuvoston päätös N:o 3052/95/EY (4), joka on otettu osaksi ETA-sopimusta. ETA-sopimus olisi siten muutettava asetuksen (EY) N:o 764/2008 huomioon ottamiseksi.

                  (6)

                  Asetuksella (EY) N:o 765/2008 kumotaan kolmansista maista tuotavien tuotteiden tuoteturvallisuutta koskevien säännöstenmukaisuuden tarkastamisesta 8 päivänä helmikuuta 1993 annettu neuvoston asetus (ETY) N:o 339/93 (5), joka on otettu osaksi ETA-sopimusta. ETA-sopimus olisi siten muutettava asetuksen (EY) N:o 765/2008 huomioon ottamiseksi.

                  (7)

                  Päätöksellä N:o 768/2008/EY kumotaan teknistä yhdenmukaistamista koskevien direktiivien vaatimustenmukaisuuden arviointimenettelyjen eri vaiheissa käytettäviksi tarkoitetuista moduuleista ja CE-merkinnän kiinnittämistä koskevista säännöistä ja käytöstä 22 päivänä heinäkuuta 1993 tehty neuvoston päätös 93/465/ETY (6), joka on otettu osaksi ETA-sopimusta. ETA-sopimus olisi tällöin muutettava päätöksen N:o 768/2008/EY huomioon ottamiseksi.

                  (8)

                  Sen vuoksi ETA-sopimuksen liite II olisi muutettava tämän mukaisesti,

            ON PÄÄTTÄNYT SEURAAVAA:
      1 artikla
      Muutetaan ETA-sopimuksen liitteessä II oleva XIX luku seuraavasti:

                  1.

                  Korvataan 3b kohdan (neuvoston asetus (ETY) N:o 339/93) teksti seuraavasti:
                  ”32008 R 0765: Euroopan parlamentin ja neuvoston asetus (EY) N:o 765/2008, annettu 9 päivänä heinäkuuta 2008, tuotteiden kaupan pitämiseen liittyvää akkreditointia ja markkinavalvontaa koskevista vaatimuksista ja neuvoston asetuksen (ETY) N:o 339/93 kumoamisesta (EUVL L 218, 13.8.2008, s. 30).
                  Tätä sopimusta sovellettaessa asetuksen säännöksiä koskevat seuraavat mukautukset:

                              a)

                              Lisätään 4 artiklan 2 kohdan loppuun seuraava:
                              ”Liechtenstein voi käyttää myös Sveitsin kansallista akkreditointielintä sellaisten tuotealojen osalta, jotka kuuluvat vaatimustenmukaisuuden arvioinnin vastavuoroisesta tunnustamisesta Euroopan yhteisön ja Sveitsin valaliiton välillä tehdyn sopimuksen soveltamisalaan ja joiden osalta EU:n ja Sveitsin vaatimuksia pidetään toisiaan vastaavina kyseisen sopimuksen 1 artiklan 2 ja 3 kohdan nojalla.”

                              b)

                              Liechtensteinista muiden sopimuspuolten alueelle viedyille tuotteille voidaan tehdä rajatarkastuksia 27–29 artiklan mukaisesti.”

                  2.

                  Korvataan 3d kohdan (neuvoston päätös 93/465/ETY) teksti seuraavasti:
                  ”32008 D 0768: Euroopan parlamentin ja neuvoston päätös N:o 768/2008/EY, tehty 9 päivänä heinäkuuta 2008, tuotteiden kaupan pitämiseen liittyvistä yhteisistä puitteista ja päätöksen 93/465/ETY kumoamisesta (EUVL L 218, 13.8.2008, s. 82).”

                  3.

                  Korvataan 3f kohdan (Euroopan parlamentin ja neuvoston päätös N:o 3052/95/EY) teksti seuraavasti:
                  ”32008 R 0764: Euroopan parlamentin ja neuvoston asetus (EY) N:o 764/2008, annettu 9 päivänä heinäkuuta 2008, tiettyjen kansallisten teknisten määräysten soveltamista toisessa jäsenvaltiossa laillisesti kaupan pidettyihin tuotteisiin koskevista menettelyistä sekä päätöksen N:o 3052/95/EY kumoamisesta (EUVL L 218, 13.8.2008, s. 21).
                  Tätä sopimusta sovellettaessa asetuksen säännöksiä koskevat seuraavat mukautukset:
                  Asetusta sovelletaan vain sopimuksen 8 artiklan 3 kohdan soveltamisalaan kuuluviin tuotteisiin.
                  Asetusta ei sovelleta Liechtensteiniin ETA-sopimuksen liitteen I, liitteessä II olevan XII ja XXVII luvun sekä pöytäkirjan N:o 47 soveltamisalaan kuuluvien tuotteiden osalta niin kauan kuin Euroopan yhteisön ja Sveitsin valaliiton sopimus maataloustuotteiden kaupasta on laajennettu koskemaan Liechtensteinia.”

                  4.

                  Lisätään 3h kohtaan (Euroopan parlamentin ja neuvoston direktiivi 2001/95/EY) teksti seuraavasti:
                  ”, sellaisena kuin se on muutettuna seuraavalla:

                              —

                                 32008 R 0765: Euroopan parlamentin ja neuvoston asetus (EY) N:o 765/2008, annettu 9 päivänä heinäkuuta 2008 (EUVL L 218, 13.8.2008, s. 30)”.

            2 artikla
      Asetusten (EY) N:o 764/2008 ja (EY) N:o 765/2008 sekä päätöksen N:o 768/2008/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      3 artikla
      Tämä päätös tulee voimaan … päivänä …kuuta …, jos kaikki ETA-sopimuksen 103 artiklan 1 kohdan mukaiset ilmoitukset on tehty ETA:n sekakomitealle (7).
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä

               ETA:n sekakomitean puolesta

               Puheenjohtaja

               ETA:n sekakomitean sihteerit

         (1)  EUVL L 218, 13.8.2008, s. 21.

         (2)  EUVL L 218, 13.8.2008, s. 30.

         (3)  EUVL L 218, 13.8.2008, s. 82.

         (4)  EYVL L 321, 30.12.1995, s. 1.

         (5)  EYVL L 40, 17.2.1993, s. 1.

         (6)  EYVL L 220, 30.8.1993, s. 23.

         (7)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


title: 2007/673/EY: Neuvoston päätös, tehty 15 päivänä lokakuuta 2007 , Europolin analyysitietokantoihin sovellettavista säännöistä annetun neuvoston säädöksen muuttamisesta

text:
               20.10.2007

               FI

               Euroopan unionin virallinen lehti

               L 277/23

      NEUVOSTON PÄÄTÖS,
   tehty 15 päivänä lokakuuta 2007,
   Europolin analyysitietokantoihin sovellettavista säännöistä annetun neuvoston säädöksen muuttamisesta
   (2007/673/EY)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen K.3 artiklan perusteella tehdyn yleissopimuksen Euroopan poliisiviraston perustamisesta (Europol-yleissopimus) (1) ja erityisesti sen 10 artiklan 1 kohdan,
   ottaa huomioon Suomen tasavallan tekemän aloitteen,
   ottaa huomioon Euroopan parlamentin lausunnon (2),
   ottaa huomioon Europolin hallintoneuvoston laatiman luonnoksen,
   sekä katsoo seuraavaa:

               (1)

               Europol-yleissopimuksen III osastossa määrätään analyysitietokannoista. Siihen tehtiin muutoksia Europol-yleissopimuksen 43 artiklan 1 kohdan perusteella tehdyllä pöytäkirjalla; erityisesti muutettiin Europol-yleissopimuksen 10, 12, 16 ja 21 artiklaa, jotka muodostavat puitteet analyysitietokannan perustamiselle ja siihen sisältyvien henkilötietojen keräämiselle, käsittelylle, käyttämiselle ja poistamiselle.

               (2)

               Europolin analyysitietokantoihin sovellettavista säännöistä 3 päivänä marraskuuta 1998 annetulla neuvoston säädöksellä (1999/C 26/01) (3) hyväksyttiin analyysitietokantojen täytäntöönpanosäännöt, joiden muuttaminen on tarpeen Europol-yleissopimuksen pöytäkirjalla tehtyjen muutosten seurauksena. Säädöstä olisi näin ollen muutettava vastaavasti.

               (3)

               Yhteistä valvontaviranomaista on kuultu,

         ON PÄÄTTÄNYT SEURAAVAA:
   1 artikla
   Neuvoston säädös (1999/C 26/01) Europolin analyysitietokantoihin sovellettavista säännöistä muutetaan seuraavasti:

               1)

               Korvataan 3 artiklan 1 kohdan kolmas alakohta seuraavasti:
               ”Vastaanottamisen jälkeen on määriteltävä mahdollisimman pian, missä laajuudessa tiedot sisällytetään yksittäiseen tietokantaan.”

               2)

               Korvataan 5 artiklan 3 kohta seuraavasti:
               ”3.   Tässä artiklassa mainitut määräykset, mukaan lukien niiden myöhemmät muutokset, vahvistetaan Europol-yleissopimuksen 12 artiklassa määrättyä menettelyä noudattaen.”

               3)

               Muutetaan 7 artikla seuraavasti:

                           a)

                           Korvataan 1 kohdan neljäs alakohta seuraavasti:
                           ”Europol-yleissopimuksen 12 artiklan 4 kohdan mukaisesta analyysitietokannan säilyttämisen tarpeen tarkistamisesta vastaavat analyysiin osallistujat. Tämän tarkistuksen perusteella johtaja päättää tietokannan säilyttämisestä tai sulkemisesta. Johtaja ilmoittaa hallintoneuvostolle päätöksestään.”;

                           b)

                           Korvataan 3 kohta seuraavasti:
                           ”3.   Henkilötietoja ei saa säilyttää pidempään kuin Europol-yleissopimuksen 12 artiklan 4 kohdassa mainitun ajan. Jos 6 artiklan 3–6 kohdassa tarkoitettuja henkilöitä koskevia tietoja säilytetään analyysitietokannan säilyttämisen seurauksena analyysitietokannassa yli viiden vuoden ajan, siitä on ilmoitettava yhteiselle valvontaviranomaiselle.”;

               4)

               Muutetaan 12 artikla seuraavasti:

                           a)

                           Poistetaan 2 kohdan ensimmäinen alakohta ja toisen alakohdan tekstin eteen lisätään numero ”2.”.

                           b)

                           Korvataan 3 kohta seuraavasti:
                           ”3.   Analysointityö ja analysointitulosten jakaminen voi alkaa välittömästi sen jälkeen kun analyysitietokanta on avattu Europol-yleissopimuksen 12 artiklan 1 kohdan mukaisesti. Jos hallintoneuvosto antaa Europolin johtajalle ohjeet muuttaa avaamismääräystä tai sulkea tietokanta, tietokannan ulkopuolelle jätettävät tiedot tai, jos tietokanta suljetaan, kaikki kyseisen tietokannan sisältämät tiedot on poistettava välittömästi.”;

               5)

               Lisätään artikla seuraavasti:
               ”12 a artikla
               Europol-yleissopimuksen 10 artiklan 2 kohdassa tarkoitetut analyysihankkeeseen osallistujat saavat luvan hakea tietoja vasta, kun Europol on akkreditoinut heidät ja heidät on perehdytetty Europolia koskevan lainsäädännön mukaisiin erityisiin velvoitteisiinsa.”;

               6)

               Poistetaan 15 artiklan 4 ja 5 kohta.

         2 artikla
   Tämä päätös tulee voimaan sitä päivää seuraavana päivänä, jona se on julkaistu Euroopan unionin virallisessa lehdessä.

      Tehty Luxemburgissa 15 päivänä lokakuuta 2007.

            Neuvoston puolesta

            Puheenjohtaja

         L. AMADO

      (1)  EYVL C 316, 27.11.1995, s. 2. Yleissopimus sellaisena kuin se on viimeksi muutettuna Euroopan poliisiviraston perustamisesta tehdyn yleissopimuksen (Europol-yleissopimus) 43 artiklan 1 kohdan perusteella tehdyllä pöytäkirjalla kyseisen yleissopimuksen muuttamiseksi (EUVL C 2, 6.1.2004, s. 3).

      (2)  Lausunto annettu 4. syyskuuta 2007 (ei vielä julkaistu virallisessa lehdessä).

      (3)  EYVL C 26, 30.1.1999, s. 1. Säädös sellaisena kuin se on viimeksi muutettuna 19. joulukuuta 2002 annetulla neuvoston säädöksellä Europolin henkilöstösääntöjen muuttamisesta (EUVL C 24, 31.1.2003, s. 1).


Avis juridique important

|

32001D0461

2001/461/EY: Komission päätös, tehty 15 päivänä kesäkuuta 2001, Viron tasavallassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä liittymistä edeltävänä aikana (tiedoksiannettu numerolla K(2001) 1649)

Virallinen lehti nro L 162 , 19/06/2001 s. 0019 - 0020

Komission päätös,tehty 15 päivänä kesäkuuta 2001,Viron tasavallassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä liittymistä edeltävänä aikana(tiedoksiannettu numerolla K(2001) 1649)(2001/461/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavan tuen yhteensovittamisesta ja asetuksen (ETY) N:o 3906/89 muuttamisesta 21 päivänä kesäkuuta 1999 annetun neuvoston asetuksen (EY) N:o 1266/1999(1) ja erityisesti sen 12 artiklan 2 kohdan,ottaa huomioon yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 soveltamista koskevista rahoitussäännöistä 7 päivänä kesäkuuta 2000 annetun komission asetuksen (EY) N:o 2222/2000(2) ja erityisesti sen 3 artiklan 2 kohdan,sekä katsoo seuraavaa:(1) Viron tasavallan maataloutta ja maaseudun kehittämistä koskeva ohjelma hyväksyttiin 17 päivänä marraskuuta 2000 tehdyllä komission päätöksellä K(2000)3321 lopullinen yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana 21 päivänä kesäkuuta 1999 annetun asetuksen (EY) N:o 1268/1999(3) 4 artiklan 5 kohdan mukaisesti.(2) Viron tasavallan hallitus ja komissio, Euroopan yhteisön puolesta, allekirjoittivat 25 päivänä tammikuuta 2001 monivuotisen rahoitussopimuksen Sapard-ohjelman toteutuksen teknisestä, oikeudellisesta ja hallinnollisesta kehyksestä.(3) Asetuksessa (EY) N:o 1266/1999 säädetään, että sen 12 artiklan 1 kohdassa tarkoitetusta ennakkohyväksyntävaatimuksesta voidaan luopua ohjelmien/hankkeiden kansallisen ja alakohtaisen hallinnointikyvyn, varainhoidon valvontamenettelyjen ja julkistalouden rakenteiden tapauskohtaisen analyysin perusteella. Asetuksessa (EY) N:o 2222/2000 säädetään tällaisen analyysin tekemisen yksityiskohtaisista säännöistä.(4) Viron tasavallan toimivaltainen viranomainen on nimennyt toimenpiteiden "Maatilainvestointituki", "Investointituki maatalous- ja kalastustuotteiden jalostuksen ja kaupan pitämisen parantamiseen" ja "Investointituki elinkeinotoimintojen kehittämiseen ja monipuolistamiseen" sekä "Investointituki maaseudun infrastruktuurin kehittämiseen ja parantamiseen", sellaisina kuin ne määritellään Viron tasavallan osalta 17 päivänä marraskuuta 2000 tehdyssä komission päätöksessä K(2000)3321 lopullinen hyväksytyssä maatalouden ja maaseudun kehittämisohjelmassa, täytäntöönpanijaksi maatalousalan rekisteri- ja tietokeskuksen ja Sapard-ohjelman täytäntöönpanoon liittyvien rahoitustoimintojen hoitajaksi valtiovarainministeriön kansallisesta rahastosta vastaavan osaston.(5) Asetuksen (EY) N:o 1266/1999 ja komission asetuksen (EY) N:o 2222/2000 mukaisesti totesi ohjelmien/hankkeiden kansallisen ja alakohtaisen hallinnointikyvyn, varainhoidon valvontamenettelyjen ja julkistalouden rakenteiden analyysin perusteella, että Viron tasavalta täyttää mainittujen toimenpiteiden täytäntöönpanon osalta annetun asetuksen (EY) N:o 2222/2000 4-6 artiklassa sekä sen liitteessä säädetyt säännökset ja asetuksen (EY) N:o 1266/1999 liitteessä säädetyt vähimmäisvaatimukset. Maatalousalan rekisteri- ja tietokeskus täyttää tyydyttävästi erityisesti seuraavat keskeiset hyväksyntäperusteet: kirjalliset menettelyt, tehtävien jako, ennen hankkeiden valintaa ja ennen maksujen suorittamista tehtävät tarkastukset, maksumenettelyt, kirjanpitomenettelyt, tietojärjestelmien turvallisuus ja sisäinen tarkastus. Valtiovarainministeriön kansallisesta rahastosta vastaava osasto täyttää tyydyttävästi seuraavat hyväksyntäperusteet: kirjausketju, varainhoito, varojen vastaanotto, varainsiirto maatalousalan rekisteri- ja tietokeskukseen, tietojärjestelmien turvallisuus ja sisäinen tarkastus.(6) Tästä syystä on aiheellista luopua asetuksen (EY) N:o 1266/1999 12 artiklan 1 kohdassa tarkoitetusta ennakkohyväksyntävaatimuksesta ja siirtää tuen hallinnointi hajautetulta pohjalta Viron tasavallassa toimivalle maatalousalan rekisteri- ja tietokeskukselle sekä valtiovarainministeriön kansallisesta rahastosta vastaavalle osastolle.(7) Koska komission tarkastukset koskevat kuitenkin toimintavalmista muttei toiminnassa olevaa järjestelmää, Sapard-ohjelman hallinnointi on aiheellista siirtää maatalousalan rekisteri- ja tietokeskukselle sekä valtiovarainministeriön kansallisesta rahastosta vastaavalle osastolle väliaikaisesti niin, että Sapard-ohjelman hallinnoinnin täydellinen siirto tapahtuu vasta järjestelmän moitteetonta toimivuutta koskevien lisätarkastusten ja tuen hallinnoinnin siirtämisestä maatalousalan rekisteri- ja tietokeskukselle sekä valtiovarainministeriön kansallisesta rahastosta vastaavalle osastolle mahdollisesti annettavien komission suositusten täytäntöönpanon jälkeen,ON TEHNYT SEURAAVAN PÄÄTÖKSEN:1 artiklaLuovutaan hankkeiden valintaa ja sopimuksia koskevasta komission ennakkohyväksyntävaatimuksesta Viron tasavallassa.2 artiklaViron tasavallan toimivaltainen viranomainen on nimennyt toimenpiteiden "Maatilainvestointituki", "Investointituki maatalous- ja kalastustuotteiden jalostuksen ja kaupan pitämisen parantamiseen" ja "Investointituki elinkeinotoimintojen kehittämiseen ja monipuolistamiseen" sekä "Investointituki maaseudun infrastruktuurin kehittämiseen ja parantamiseen", sellaisina kuin ne määritellään Viron tasavallan osalta 17 päivänä marraskuuta 2000 tehdyllä komission päätöksellä K(2000)3321 lopullinen hyväksytyssä maatalouden ja maaseudun kehittämisohjelmassa, täytäntöönpanijaksi maatalousalan rekisteri- ja tietokeskuksen, Kreutzwaldi Str. 1, 51014 Tartu, Viro, sekä Sapard-ohjelman täytäntöönpanoon liittyvien rahoitustoimintojen hoitajaksi valtiovarainministeriön kansallisesta rahastosta vastaavan osaston, Suur-Ameerika 1, 15006, Tallinn, Viro.Tehty Brysselissä 15 päivänä kesäkuuta 2001.Komission puolestaFranz FischlerKomission jäsen(1) EYVL L 161, 26.6.1999, s. 68.(2) EYVL L 253, 7.10.2000, s. 5.(3) EYVL L 161, 26.6.1999, s. 87.


title: 2010/624/EU: Euroopan keskuspankin päätös, annettu 14 päivänä lokakuuta 2010 , niiden lainanotto- ja lainanantotoimien hallinnoinnista, joita unioni toteuttaa Euroopan rahoituksenvakautusmekanismin nojalla (EKP/2010/17)

text:
               20.10.2010

               FI

               Euroopan unionin virallinen lehti

               L 275/10

         EUROOPAN KESKUSPANKIN PÄÄTÖS,
   annettu 14 päivänä lokakuuta 2010,
   niiden lainanotto- ja lainanantotoimien hallinnoinnista, joita unioni toteuttaa Euroopan rahoituksenvakautusmekanismin nojalla
   (EKP/2010/17)
   (2010/624/EU)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 122 artiklan 2 kohdan ja 132 artiklan 1 kohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 17, 21 ja 34.1 artiklan,
   ottaa huomioon Euroopan rahoituksenvakautusmekanismin perustamisesta 11 päivänä toukokuuta 2010 annetun neuvoston asetuksen (EU) N:o 407/2010 (1) ja erityisesti sen 8 artiklan,
   sekä katsoo seuraavaa:

               (1)

               Asetuksessa (EU) N:o 407/2010 säädetään mahdollisuudesta antaa Euroopan unionin neuvoston päätöksellä myönnettävien lainojen tai luottojärjestelyjen muodossa unionin taloudellista apua jäsenvaltioille, joille sellaiset poikkeukselliset tapahtumat, joihin jäsenvaltio ei voi vaikuttaa, ovat aiheuttaneet vakavia taloudellisia tai rahoituksellisia häiriöitä tai vakavasti uhkaavat aiheuttaa sille tällaisia häiriöitä.

               (2)

               Asetuksen (EU) N:o 407/2010 8 artiklan mukaan Euroopan komissio toteuttaa tarvittavat lainojen hallinnointijärjestelyt Euroopan keskuspankin (EKP) kanssa. Edunsaajana oleva jäsenvaltio siirtää lainojen maksettavaksi erääntyvän pääoman ja koron EKP:ssä olevalle tilille 14 TARGET2-pankkipäivää ennen asianomaista erääntymispäivää.

               (3)

               Jotta EKP voisi täyttää asetuksessa (EU) N:o 407/2010 sille osoitetut tehtävät, EKP katsoo tarkoituksenmukaiseksi avata pyynnöstä erityisiä tilejä komissiolle ja edunsaajina olevien jäsenvaltioiden kansallisille keskuspankeille,

         ON HYVÄKSYNYT TÄMÄN PÄÄTÖKSEN:
   1 artikla
   EKP suorittaa lainojen hallinnointiin liittyvät tehtävät ja toteuttaa Euroopan rahoituksenvakautusmekanismin alaisiin unionin lainanotto- ja lainanantotoimiin liittyvät maksut siten kuin asetuksessa (EU) N:o 407/2010 säädetään.
   2 artikla
   EKP avaa komission pyynnöstä tilejä komission nimissä sekä edunsaajana olevan jäsenvaltion kansallisen keskuspankin pyynnöstä tilejä asianomaisen kansallisen keskuspankin nimissä.
   3 artikla
   Edellä 2 artiklassa tarkoitettuja tilejä käytetään maksujen käsittelyyn Euroopan rahoituksenvakautusmekanismin yhteydessä jäsenvaltioiden hyväksi.
   4 artikla
   EKP maksaa tällaisilla tileillä olevalle yön yli -saldolle kulloinkin sovellettavaa EKP:n talletuskorkoa vastaavaa korkoa laskettuna periaatteella todelliset päivät/360.
   5 artikla
   EKP:n johtokunta huolehtii kaikista järjestelyistä, jotka ovat tarpeen tämän päätöksen täytäntöön panemiseksi.
   6 artikla
   Tämä päätös tulee voimaan seuraavana päivänä sen jälkeen kun se on julkaistu Euroopan unionin virallisessa lehdessä.

      Annettu Frankfurt am Mainissa 14 päivänä lokakuuta 2010.

            EKP:n puheenjohtaja

         Jean-Claude TRICHET

      (1)  EUVL L 118, 12.5.2010, s. 1.


Avis juridique important

|

31999D0786

1999/786/EY: Neuvoston päätös, tehty 29 päivänä marraskuuta 1999, yhteisön takuun myöntämisestä Euroopan investointipankille (EIP) maanjäristyksen vaurioittamien Turkin alueiden jälleenrakentamiseen liittyviin hankkeisiin myönnetyistä lainoista aiheutuvien tappioiden varalta

Virallinen lehti nro L 308 , 03/12/1999 s. 0035 - 0037

NEUVOSTON PÄÄTÖS,tehty 29 päivänä marraskuuta 1999,yhteisön takuun myöntämisestä Euroopan investointipankille (EIP) maanjäristyksen vaurioittamien Turkin alueiden jälleenrakentamiseen liittyviin hankkeisiin myönnetyistä lainoista aiheutuvien tappioiden varalta(1999/786/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotuksen,ottaa huomioon Euroopan parlamentin lausunnon,sekä katsoo seuraavaa:1) Elokuussa 1999 tapahtuneen maanjäristyksen ja sitä äskettäin seuranneiden jälkijäristysten tuhot kohdistuivat merkittävästi Kocaelin, Sakaryan, Bolun ja Yalovan alueisiin Turkissa.2) Yleisten asioiden neuvosto totesi 13 päivänä syyskuuta 1999 pidetyn kokouksensa päätelmissä odottavansa, että harkitaan pikaisesti uuden ja merkittävän kunnostus- ja jälleenrakennusavun antamista EIP:n lainoina, samoin kuin makrotaloudellisena rahoitusapuna sekä MEDA II:n kautta annettavana apuna ja josta Turkin pitäisi saada merkittävää hyötyä. Neuvosto painotti myös sen tärkeyttä, että apu saadaan käyttöön mahdollisimman nopeasti.3) Jatkona yleisten asioiden neuvoston 13 päivänä syyskuuta 1999 pidetylle kokoukselle 8 päivänä lokakuuta 1999 kokoontunut Ecofin-neuvosto totesi päätelmissään, että neuvosto kehottaa komissiota 13 päivänä syyskuuta antamiensa päätelmien johdosta esittämään pikaisesti ehdotuksen neuvoston päätökseksi yhteisön takuun myöntämisestä Euroopan investointipankille Turkin maanjäristyksestä kärsineiden alueiden jälleenrakentamiseen myönnetyistä lainoista aiheutuvien tappioiden varalta, jotta neuvosto voisi tehdä päätöksen mahdollisesti marraskuun 1999 loppuun mennessä seuraavasti: Turkin jälleenrakennusta varten kolmen vuoden aikana myönnettävien luottojen kokonaismäärä saa olla enintään 600 miljoonaa euroa ja mainittu kokonaismäärä on käytettävä yksinomaan elokuussa 1999 Turkissa sattuneessa maanjäristyksessä vahingoittuneiden infrastruktuurien tai teollisuuslaitosten korvaamista, kunnostusta tai jälleenrakennusta varten toteuttavien investointihankkeiden rahoitukseen. Ecofin-neuvosto vahvisti 8 päivänä marraskuuta 1999, että tämä päätös on tehtävä kiireellisesti. Asian kiireellisyyden vuoksi ei ole ollut mahdollista noudattaa tavanomaista kuuden viikon määräaikaa, joka tarvitaan, jotta jäsenvaltiot voisivat täysimääräisesti antaa asiasta tiedon kansallisille kansanedustuslaitoksilleen Euroopan unionista tehdyn sopimuksen muuttamisesta tehtyyn Amsterdamin sopimukseen liitetyn, kansallisten kansanedustuslaitosten asemasta Euroopan unionissa tehdyn pöytäkirjan mukaisesti.4) Sen vuoksi tässä päätöksessä taatun, jälleenrakennustoimintaan Turkissa suunnatun EIP:n erityislainanantojärjestelyn perusteella myönnetyt lainat on tarkoitettu pelkästään maanjäristyksessä vaurioituneiden maanpäällisen ja maanalaisen infrastruktuurin, teollisuuslaitosten ja pk-yritysten sekä kaupunki-infrastruktuurin ja asuntojen korvaamiseen, jälleenrakentamiseen ja kunnostamiseen.5) Neuvosto antoi 31 päivänä lokakuuta 1994 asetuksen (EY, Euratom) N:o 2728/94 takuurahaston perustamisesta ulkosuhteisiin liittyville hankkeille(1).6) EIP on parhaillaan päättämässä päätöksen 97/256/EY(2) mukaiseen tämänhetkiseen ulkoiseen lainanantovaltuuteensa perustuvia Keski- ja Itä-Euroopalle, Välimeren maille, Aasian ja Latinalaisen Amerikan maille sekä Etelä-Afrikan tasavallalle suunnattuja lainaohjelmia. Komissio esitti 23 päivänä huhtikuuta 1999 ehdotuksensa EIP:n yleisen ulkoisen lainanantovaltuuden uudistamisesta nykyisen valtuuden päättymisen jälkeiseksi ajaksi. Neuvosto kannatti 12 päivänä heinäkuuta 1999 yleisen valtuuden uudistamista, riippuen Euroopan parlamentin lausunnosta, siten, että takuu kattaa 65 prosenttia lainasta, vuosittain taattu summa 2630 miljoonaa euroa, ja uuden valtuuden kesto seitsemän vuotta. Valtuutta tarkistetaan ensimmäisen liittymisen yhteydessä mutta viimeistään neljän ja puolen vuoden kuluttua, sen mukaan kumpi ajankohta on aikaisempi.7) EIP:llä on ollut Turkissa vakiintunutta lainanantotoimintaa vuodesta 1965, ja käynnissä olevan toimintansa myötä EIP:llä on säännöllisiä yhteyksiä kyseisiin Turkin viranomaisiin sekä Turkissa toimiviin kansainvälisiin rahoituslaitoksiin.8) Kesäkuussa 1996 komissio esitti yhteisymmärryksessä pankin kanssa neuvostolle ehdotuksen uudeksi takuujärjestelmäksi, joka koskee EIP:n kolmansiin maihin myöntämiä lainoja.9) Neuvosto hyväksyi 2 päivänä joulukuuta 1996 päätelmät, jotka koskevat EIP:n kolmansiin maihin myöntämien lainojen uusia takuujärjestelyjä ja joiden mukaan hyväksytään yleistakuu erottelematta alueita ja hankkeita sekä riskinjako-ohjelma. Riskinjako-ohjelmassa EIP:n olisi varmistettava riittävät muiden kolmansien osapuolten kuin valtioiden takuut kaupallisille riskeille, jolloin talousarviotakuu koskee tässä tapauksessa ainoastaan poliittisia riskejä.10) Yleistakuuta, joka kattaa EIP:n yleisen ulkoisen lainanantovaltuuden, josta säädetään päätöksessä 97/256/EY, ja joka on tarkoitus uudistaa uudella kyseisen päätöksen korvaavalla päätöksellä, olisi sovellettava myös tässä päätöksessä vahvistettuun Turkin jälleenrakennukseen tarkoitettuun EIP:n erityislainanantojärjestelyyn. Tämän päätöksen mukaisesti avatuille luotoille olisi asianomaisen uuden korvaavan päätöksen voimaantulosta alkaen myönnettävä yleistakuu kyseisen uuden korvaavan päätöksen mukaisesti.11) Ottaen huomioon rahoitettavien hankkeiden erityisluonteen EIP:tä ei tässä päätöksessä olisi velvoitettava hankkimaan muihin kuin valtion takuisiin perustuvia riskinjakojärjestelyjä.12) EIP:n olisi rahoitettavia investointihankkeita valitessaan kuultava asianomaisia Turkin viranomaisia. EIP:n olisi yhteensovitettava investointien painopistealueensa ja yksittäisen toimintansa maanjäristyksessä vaurioituneilla Turkin alueilla toimivien muiden kansainvälisten rahoituslaitosten kanssa ja järjestettävä tarvittaessa yhteisrahoitusta muiden kansainvälisten rahoituslaitosten kanssa.13) Tähän päätökseen perustuvaa EIP:n rahoitusta olisi hallinnoitava EIP:n tavanomaisia arviointiperusteita ja menettelyjä noudattaen, mukaan lukien aiheelliset valvontatoimenpiteet sekä tilintarkastustuomioistuimen suorittamaa tilintarkastusta ja yhteistyötä Euroopan petostentorjuntaviraston (OLAF) kanssa koskevat säännöt ja menettelyt, siten, että tuetaan maanjäristyksessä vaurioituneiden infrastruktuuri- ja teollisuusrakenteiden nopeaa ja tehokasta korvaamista, kunnostusta tai jälleenrakennusta. EIP ja komissio neuvottelevat säännöllisesti varmistaakseen painopistealueiden ja toiminnan yhteensovittamisen kyseessä olevassa osassa Turkkia ja tämän päätöksen tavoitteiden saavuttamisessa tapahtuneen edistyksen määrittämiseksi. Toiminnallisten tavoitteiden asettaminen ja säännöllinen tarkistaminen sekä niiden saavuttamisen mittaaminen on EIP:n hallintoneuvoston tehtävänä.14) EIP ja komissio vahvistavat ehdot, joiden mukaisesti takuu myönnetään.15) Perustamissopimuksessa ei ole 308 artiklassa määrätyn toimivallan lisäksi muita määräyksiä (tämän päätöksen tekemiseksi tarvittavista valtuuksista,ON PÄÄTTÄNYT SEURAAVAA:1 artiklaTavoiteYhteisö myöntää Euroopan investointipankille, jäljempänä "EIP", yleistakuun kaikille sen saamatta jääneille mutta erääntyneille maksuille, jotka koskevat elokuun 1999 maanjäristyksessä Turkissa ja sitä äskettäin seuranneissa jälkijäristyksissä vaurioituneiden maanpäällisen ja maanalaisen infrastruktuurin, teollisuuslaitosten, pk-yritysten sekä kaupunki-infrastruktuurin ja asuntojen korvaamiseksi, kunnostamiseksi tai jälleenrakentamiseksi toteutettuja investointihankkeita varten tavanomaisin ehdoin avattuja luottoja.2 artiklaEnimmäismäärä ja ehdot1. Avattujen luottojen enimmäismäärä on 600 miljoonaa euroa tai sitä vastaava määrä.2. EIP:n tämän päätöksen mukaisesti uuden, päätöksen 97/256/EY korvaavan päätöksen voimaantuloon asti avaamiin luottoihin liittyvä yhteisön takuu myönnetään laajennuksena yleistakuuseen, joka on myönnetty EIP:lle yleisen, ulkoista lainanantoa koskevan valtuuden mukaisesti, josta säädetään päätöksessä 97/256/EY.Uuden korvaavan päätöksen voimaantulosta alkaen yhteisön takuu EIP:n tämän päätöksen mukaisesti antamien myöhempien ja lisälainojen vakuudeksi annetaan uuden korvaavan päätöksen mukaisen takuun laajennuksena.Sekä päätöksen 97/256/EY että sen korvaavan uuden päätöksen mukaisesti myönnetyn takuun enimmäismäärä on 65 prosenttia tämän päätöksen perusteella avattujen luottojen ja kaikkien niihin liittyvien erien yhteismäärästä.3. Tämän päätöksen perusteella myönnettyjen lainojen osalta EIP ei poikkeuksellisesti ole velvollinen kaupallisten riskien kattamiseksi hankkimaan myöntämilleen lainoille muihin kuin valtion takuisiin perustuvia takuita.3 artiklaKertomusten antaminenKomissio tiedottaa Euroopan parlamentille ja neuvostolle vuosittain tämän päätöksen perusteella toteutetuista lainatoimista sekä esittää samanaikaisesti arvioinnin tämän päätöksen toteuttamisesta ja toimien yhteensovittamisesta jälleenrakentamistoiminnassa Turkissa mukana olevien kansainvälisten rahoituslaitosten kanssa. Komission Euroopan parlamentille ja neuvostolle toimittamiin tietoihin on sisällyttävä arvio tämän päätöksen perusteella myönnettyjen lainojen osuudesta maanjäristyksen vaurioittamien infrastruktuuri- ja teollisuuslaitosten korvaamiseen, kunnostamiseen tai jälleenrakentamiseen ja siinä on otettava huomioon EIP:n tämän päätöksen perusteella myöntämiä lainoja varten määrittelemät toiminnalliset tavoitteet ja niiden saavuttamista koskevat asianmukaiset mittausmenetelmät. Tätä varten EIP toimittaa komissiolle kaikki tarvittavat tiedot.4 artiklaKestoNykyinen takuu on voimassa kolme vuotta tämän päätöksen tekopäivästä. Jos EIP:n myöntämien lainojen kokonaismäärä tämän kolmen vuoden määräajan päättyessä on jäänyt 2 artiklassa tarkoitettuja enimmäismääriä pienemmäksi, tätä määräaikaa jatketaan ilman eri toimenpiteitä kuudella kuukaudella.5 artiklaLoppusäännökset1. EIP ja komissio vahvistavat ehdot, joiden mukaisesti takuu annetaan.2. Tämä päätös julkaistaan Euroopan yhteisöjen virallisessa lehdessä.Se tulee voimaan päivänä, jona se tehdään.Tehty Brysselissä 29 päivänä marraskuuta 1999.Neuvoston puolestaPuheenjohtajaS. NIINISTÖ(1) EYVL L 293, 12.11.1994, s. 1, asetus sellaisena kuin se on muutettuna asetuksella (EY, Euratom) N:o 1149/1999 (EYVL L 139, 2.6.1999, s. 1).(2) Neuvoston päätös 97/256/EY, tehty 14 päivänä huhtikuuta 1997, yhteisön takuun myöntämisestä Euroopan investointipankille yhteisön ulkopuolisiin hankkeisiin myönnetyistä lainoista aiheutuvien tappioiden varalta (Keski- ja Itä-Euroopan maat, Välimeren maat, Latinalaisen Amerikan ja Aasian maat, Etelä-Afrikka, entinen Jugoslavian tasavalta Makedonia sekä Bosnia ja Hertsegovina) (EYVL L 102, 19.4.1997, s. 33). Päätös sellaisena kuin se on viimeksi muutettuna päätöksellä 98/729/EY (EYVL L 346, 22.12.1998, s. 54).


title: 2013/395/YUTP: Neuvoston päätös 2013/395/YUTP, annettu 25 päivänä heinäkuuta 2013 , niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta ja muuttamisesta sekä päätöksen 2012/765/YUTP kumoamisesta

text:
               26.7.2013

               FI

               Euroopan unionin virallinen lehti

               L 201/57

         NEUVOSTON PÄÄTÖS 2013/395/YUTP,
   annettu 25 päivänä heinäkuuta 2013,
   niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta ja muuttamisesta sekä päätöksen 2012/765/YUTP kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 27 päivänä joulukuuta 2001 yhteisen kannan 2001/931/YUTP erityistoimenpiteiden toteuttamisesta terrorismin torjumiseksi (1).

               (2)

               Neuvosto antoi 10 päivänä joulukuuta 2012 päätöksen 2012/765/YUTP niitä henkilöitä, ryhmiä ja yhteisöjä koskevan luettelon saattamisesta ajan tasalle, joihin sovelletaan yhteisen kannan 2001/931/YUTP 2, 3 ja 4 artiklaa (2).

               (3)

               Yhteisen kannan 2001/931/YUTP 1 artiklan 6 kohdan mukaisesti on tarpeen tarkastella perusteellisesti uudelleen luetteloa henkilöistä, ryhmistä ja yhteisöistä, joihin sovelletaan päätöstä 2012/765/YUTP.

               (4)

               Tässä päätöksessä vahvistetaan neuvoston suorittaman uudelleentarkastelun tulos niiden henkilöiden, ryhmien ja yhteisöjen osalta, joihin sovelletaan yhteisen kannan 2001/931/YUTP 2, 3 ja 4 artiklaa.

               (5)

               Neuvosto on todennut, että henkilöt, ryhmät ja yhteisöt, joihin sovelletaan yhteisen kannan 2001/931/YUTP 2, 3 ja 4 artiklaa, ovat sekaantuneet terroritekoihin yhteisen kannan 2001/931/YUTP 1 artiklan 2 ja 3 kohdassa tarkoitetulla tavalla, että mainitun yhteisen kannan 1 artiklan 4 kohdassa tarkoitettu toimivaltainen viranomainen on tehnyt kyseisiä henkilöitä, ryhmiä ja yhteisöjä koskevan päätöksen ja että näihin henkilöihin, ryhmiin ja yhteisöihin olisi edelleen sovellettava kyseisessä yhteisessä kannassa säädettyjä erityisiä rajoittavia toimenpiteitä.

               (6)

               Neuvosto on edelleen todennut, että eräs uusi ryhmä on sekaantunut yhteisen kannan 2001/931/YUTP 1 artiklan 2 ja 3 kohdassa tarkoitettuihin terroritekoihin, että toimivaltainen viranomainen on tehnyt kyseistä ryhmää koskevan, mainitun yhteisen kannan 1 artiklan 4 kohdassa tarkoitetun päätöksen ja että kyseinen ryhmä olisi lisättävä luetteloon henkilöistä, ryhmistä ja yhteisöistä, joihin sovelletaan yhteisen kannan 2001/931/YUTP 2, 3 ja 4 artiklaa. Päätös nimetä ryhmä ei vaikuta laillisiin varojen siirtoihin Libanoniin eikä Euroopan unionin tai sen jäsenvaltioiden Libanonissa antamaan apuun, humanitaarinen apu mukaan lukien.

               (7)

               Luettelo henkilöistä, ryhmistä ja yhteisöistä, joihin sovelletaan yhteisen kannan 2001/931/YUTP 2, 3 ja 4 artiklaa, olisi näin ollen saatettava ajan tasalle, ja päätös 2012/765/YUTP olisi kumottava,

         ON HYVÄKSYNYT TÄMÄN PÄÄTÖKSEN:
   1 artikla
   Luettelo henkilöistä, ryhmistä ja yhteisöistä, joihin sovelletaan yhteisen kannan 2001/931/YUTP 2, 3 ja 4 artiklaa, on tämän päätöksen liitteessä.
   2 artikla
   Kumotaan päätös 2012/765/YUTP.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 25 päivänä heinäkuuta 2013.

            Neuvoston puolesta

            Puheenjohtaja

         L. LINKEVIČIUS

      (1)  EYVL L 344, 28.12.2001, s. 93.

      (2)  EUVL L 337, 11.12.2012, s. 50.

      LIITE

         Luettelo 1 artiklassa tarkoitetuista henkilöistä, ryhmistä ja yhteisöistä

      1.   HENKILÖT

                  1.

                  ABDOLLAHI Hamed (alias Mustafa Abdullahi), syntynyt 11.8.1960 Iranissa. Passi: D9004878.

                  2.

                  AL-NASSER, Abdelkarim Hussein Mohamed, syntynyt Al Ihsassa (Saudi-Arabia), Saudi-Arabian kansalainen.

                  3.

                  AL YACOUB, Ibrahim Salih Mohammed, syntynyt 16.10.1966 Tarutissa (Saudi-Arabia), Saudi-Arabian kansalainen.

                  4.

                  ARBABSIAR Manssor (alias Mansour Arbabsiar), syntynyt 6.3. tai 15.3.1955 Iranissa. Iranin ja Yhdysvaltain kansalainen. Passi: C2002515 (Iran); Passi: 477845448 (Yhdysvallat). Kansallisen henkilökortin nro: 07442833, voimassa 15. maaliskuuta 2016 asti (Yhdysvaltain ajokortti).

                  5.

                  BOUYERI, Mohammed (alias Abu Zubair, alias Sobiar, alias Abu Zoubair), syntynyt 8.3.1978 Amsterdamissa (Alankomaat) – Hofstadgroep-ryhmän jäsen.

                  6.

                  FAHAS, Sofiane Yacine, syntynyt 10.9.1971 Algerissa (Algeria) – al-Takfir ja al-Hijra -järjestöjen jäsen.

                  7.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, syntynyt vuonna 1963 Libanonissa, Libanonin kansalainen.

                  8.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), syntynyt 14.4.1965 tai 1.3.1964 Pakistanissa, passin nro 488555.

                  9.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), syntynyt arviolta vuonna 1957 Iranissa. Osoitteet: (1) Kermanshah, Iran, (2) Mehranin sotilastukikohta, Ilamin maakunta, Iran.

                  10.

                  SHAKURI Ali Gholam, syntynyt arviolta vuonna 1965 Teheranissa (Iran).

                  11.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), syntynyt 11.3.1957 Iranissa. Iranin kansalainen. Passi: 008827 (Iranin diplomaattipassi), myönnetty vuonna 1999. Sotilasarvo: kenraalimajuri.

            2.   RYHMÄT JA YHTEISÖT

                  1.

                  Abu Nidal Organisation – ANO (alias Fatah Revolutionary Council, alias Arab Revolutionary Brigades, alias Black September/Musta syyskuu, alias Revolutionary Organisation of Socialist Muslims).

                  2.

                  Al-Aqsa marttyyrien prikaati.

                  3.

                  Al-Aqsa e.V.

                  4.

                  Al-Takfir ja al-Hijra.

                  5.

                  Babbar Khalsa.

                  6.

                  Filippiinien kommunistinen puolue, mukaan lukien New People's Army – NPA, Filippiinit.

                  7.

                  Gama'a al-Islamiyya, (alias Al-Gama'a al-Islamiyya) (Islamic Group – IG).

                  8.

                  İslami Büyük Doğu Akıncılar Cephesi – IBDA-C (Great Islamic Eastern Warriors Front).

                  9.

                  Hamas, mukaan lukien Hamas-Izz al-Din al-Qassem.

                  10.

                  "Hizballah Military Wing" (alias "Hezbollah Military Wing", alias "Hizbullah Military Wing", alias "Hizbollah Military Wing", alias "Hezballah Military Wing", alias "Hisbollah Military Wing", alias "Hizbu'llah Military Wing" alias "Hizb Allah Military Wing", alias "Jihad Council") (ja kaikki sen alaisuuteen kuuluvat yksiköt, mukaan lukien ulkoisesta turvallisuudesta vastaava organisaatio)

                  11.

                  Hizbul Mujahideen – HM.

                  12.

                  Hofstadgroep-ryhmä.

                  13.

                  Holy Land Foundation for Relief and Development.

                  14.

                  International Sikh Youth Federation – ISYF.

                  15.

                  Khalistan Zindabad Force – KZF.

                  16.

                  Kurdistanin työväenpuolue – PKK (alias KADEK, alias KONGRA-GEL).

                  17.

                  Tamil Eelamin vapautuksen tiikerit – LTTE.

                  18.

                  Ejército de Liberación Nacional (Kansallinen vapautusarmeija).

                  19.

                  Palestiinan islamilainen jihad – Palestinian Islamic Jihad – PIJ.

                  20.

                  Palestiinan vapautuksen kansanrintama – Popular Front for the Liberation of Palestine – PFLP.

                  21.

                  Popular Front for the Liberation of Palestine – General Command (alias PFLP – General Command).

                  22.

                  Fuerzas armadas revolucionarias de Colombia – FARC (Kolumbian vallankumoukselliset asevoimat).

                  23.

                  Devrimci Halk Kurtuluș Partisi-Cephesi DHKP/C (alias Devrimci Sol (Revolutionary Left), alias Dev Sol) (Vallankumouksellinen kansanarmeija/rintama/puolue).

                  24.

                  Sendero Luminoso – SL (Loistava polku).

                  25.

                  Stichting Al Aqsa (alias Stichting Al Aqsa Nederland, alias Al Aqsa Nederland).

                  26.

                  Teyrbazen Azadiya Kurdistan – TAK (alias Kurdistan Freedom Falcons, alias Kurdistan Freedom Hawks).


title: Neuvoston päätös, tehty 1 päivänä joulukuuta 2009 , neuvoston puheenjohtajuuden hoitamista koskevan Eurooppa-neuvoston päätöksen täytäntöönpanotoimenpiteistä ja neuvoston valmisteluelinten puheenjohtajuudesta

text:
               9.12.2009

               FI

               Euroopan unionin virallinen lehti

               L 322/28

      NEUVOSTON PÄÄTÖS,
   tehty 1 päivänä joulukuuta 2009,
   neuvoston puheenjohtajuuden hoitamista koskevan Eurooppa-neuvoston päätöksen täytäntöönpanotoimenpiteistä ja neuvoston valmisteluelinten puheenjohtajuudesta
   (2009/908/EU)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 16 artiklan 9 kohdan,
   ottaa huomioon Euroopan unionin toiminnasta tehdyn sopimuksen ja erityisesti sen 236 artiklan b alakohdan,
   ottaa huomioon neuvoston puheenjohtajuuden hoitamisesta 1 päivästä joulukuuta 2009 tehdyn Eurooppa-neuvoston päätöksen (1) ja erityisesti sen 2 artiklan kolmannen kohdan ja 4 artiklan,
   katsoo seuraavaa:

               (1)

               Olisi hyväksyttävä neuvoston puheenjohtajuuden hoitamista koskevan Eurooppa-neuvoston päätöksen, jäljempänä ’Eurooppa-neuvoston päätös’, täytäntöönpanotoimenpiteet.

               (2)

               Näihin täytäntöönpanotoimenpiteisiin kuuluu muun muassa se, missä järjestyksessä etukäteen määritetyt kolmen jäsenvaltion ryhmät hoitavat puheenjohtajuutta perättäisinä 18 kuukauden jaksoina, ottaen huomioon sen, että 1 päivästä tammikuuta 2007 alkaen on ollut olemassa neuvoston työjärjestyksen mukaisesti järjestelmä, jonka mukaan asianomaisen kauden puheenjohtajuutta hoitavat kolme puheenjohtajavaltiota ovat sopineet 18 kuukauden ohjelmasta.

               (3)

               Ryhmien kokoonpanossa on Eurooppa-neuvoston päätöksen 1 artiklan mukaisesti otettava huomioon jäsenvaltioiden keskinäinen erilaisuus ja maantieteellinen tasapaino unionissa.

               (4)

               Jäsenvaltioiden välinen tehtävänjako kunkin ryhmän sisällä määräytyy Eurooppa-neuvoston päätöksen 1 artiklan 2 kohdan mukaisesti. Kummassakin tämän päätöksen 2 artiklan 1 kohdassa tarkoitetussa tapauksessa asianomaiset jäsenvaltiot määrittelevät kunkin ryhmän sisällä yhteisellä sopimuksella yhteistyötään koskevat käytännön järjestelyt.

               (5)

               Mainittuihin täytäntöönpanotoimenpiteisiin olisi sisällyttävä lisäksi erityiset säännöt ulkoasiainneuvoston valmisteluelinten puheenjohtajuuden hoitamisesta Eurooppa-neuvoston päätöksen 2 artiklan kolmannen kohdan mukaisesti.

               (6)

               Euroopan unionin ulkoasioiden ja turvallisuuspolitiikan korkeaa edustajaa, jäljempänä ’korkea edustaja’, edustavan henkilön olisi toimittava useimpien näiden valmisteluelinten puheenjohtajana, kun taas puolivuotista puheenjohtajuutta hoitavan jäsenvaltion olisi edelleen toimittava niistä muiden puheenjohtajana. Silloin kun tällaisten elinten puheenjohtajana on henkilö, joka edustaa korkeaa edustajaa, voidaan soveltaa siirtymäkautta.

               (7)

               Valmisteluelimet, joiden puheenjohtajana ei toimi puolivuotista puheenjohtajuutta hoitava jäsenvaltio, olisi myös lueteltava tässä päätöksessä Eurooppa-neuvoston 2 artiklan kolmannen kohdan mukaisesti.

               (8)

               Niiden valmisteluelinten puheenjohtajuus, joita ei ole lueteltu tässä päätöksessä, hoidetaan Eurooppa-neuvoston päätöksen 2 artiklan mukaisesti,

         ON TEHNYT TÄMÄN PÄÄTÖKSEN:
   1 artikla
   Järjestys, jonka mukaan jäsenvaltiot hoitavat neuvoston puheenjohtajuutta 1 päivästä tammikuuta 2007 alkaen, on säädetty neuvoston puheenjohtajuuden määräytymisjärjestyksestä 1 päivänä tammikuuta 2007 tehdyssä päätöksessä (2).
   Tämän puheenjohtajajärjestyksen jakautuminen kolmen jäsenvaltion ryhmiin Eurooppa-neuvoston 1 artiklan 1 kohdan mukaisesti esitetään tämän päätöksen liitteessä I.
   2 artikla
   1.   Kukin 1 artiklan toisessa kohdassa tarkoitetun ryhmän jäsen toimii vuorollaan kuuden kuukauden ajan kaikkien neuvoston kokoonpanojen puheenjohtajana ulkoasiain kokoonpanoa lukuun ottamatta. Muut ryhmän jäsenet avustavat puheenjohtajaa tämän kaikissa tehtävissä neuvoston 18 kuukauden ohjelman mukaisesti.
   2.   Edellä 1 kohdassa tarkoitetun ryhmän jäsenet voivat keskenään sopia vaihtoehtoisista järjestelyistä.
   3.   Kummassakin 1 ja 2 kohdassa tarkoitetussa tapauksessa jäsenvaltiot määrittelevät kunkin ryhmän sisällä yhteisellä sopimuksella yhteistyötään koskevat käytännön järjestelyt.
   3 artikla
   Neuvosto päättää ennen 1 päivää heinäkuuta 2017 siitä, missä järjestyksessä jäsenvaltiot hoitavat puheenjohtajuutta 1 päivästä heinäkuuta 2020 alkaen.
   4 artikla
   Ulkoasiainneuvoston valmisteluelinten puheenjohtajuus hoidetaan liitteessä II esitettyjen sääntöjen mukaisesti.
   5 artikla
   Liitteessä III lueteltujen neuvoston valmisteluelinten puheenjohtajina toimivat pysyvät puheenjohtajat mainitun liitteen mukaisesti.
   6 artikla
   Tämä päätös tulee voimaan päivänä, jona se tehdään.

      Se julkaistaan Euroopan unionin virallisessa lehdessä.
      Tehty Brysselissä 1 päivänä joulukuuta 2009.

            Neuvoston puolesta

            Puheenjohtaja

         B. ASK

      (1)  EUVL L 315, 2.12.2009, s. 50.

      (2)  EUVL L 1, 4.1.2007, s. 11.

      LIITE I

                  Saksa

                  tammi–kesäkuu

                  2007

                  Portugali

                  heinä–joulukuu

                  2007

                  Slovenia

                  tammi–kesäkuu

                  2008

                  Ranska

                  heinä–joulukuu

                  2008

                  Tšekki

                  tammi–kesäkuu

                  2009

                  Ruotsi

                  heinä–joulukuu

                  2009

                  Espanja

                  tammi–kesäkuu

                  2010

                  Belgia

                  heinä–joulukuu

                  2010

                  Unkari

                  tammi–kesäkuu

                  2011

                  Puola

                  heinä–joulukuu

                  2011

                  Tanska

                  tammi–kesäkuu

                  2012

                  Kypros

                  heinä–joulukuu

                  2012

                  Irlanti

                  tammi–kesäkuu

                  2013

                  Liettua

                  heinä-joulukuu

                  2013

                  Kreikka

                  tammi-kesäkuu

                  2014

                  Italia

                  heinä-joulukuu

                  2014

                  Latvia

                  tammi-kesäkuu

                  2015

                  Luxemburg

                  heinä-joulukuu

                  2015

                  Alankomaat

                  tammi-kesäkuu

                  2016

                  Slovakia

                  heinä-joulukuu

                  2016

                  Malta

                  tammi-kesäkuu

                  2017

                  Yhdistynyt kuningaskunta

                  heinä–joulukuu

                  2017

                  Viro

                  tammi–kesäkuu

                  2018

                  Bulgaria

                  heinä–joulukuu

                  2018

                  Itävalta

                  tammi–kesäkuu

                  2019

                  Romania

                  heinä–joulukuu

                  2019

                  Suomi

                  tammi–kesäkuu

                  2020

      LIITE II

         ULKOASIAINNEUVOSTON VALMISTELUELINTEN PUHEENJOHTAJUUS (1)

      Jäljempänä olevan taulukon luokissa 1–4 tarkoitettujen ulkoasiainneuvoston valmisteluelinten puheenjohtajuus järjestetään seuraavasti:

                  1)

                  Luokka 1 (kaupan ja kehityksen alan valmisteluelimet)
                  Valmisteluelinten puheenjohtajana toimii puolivuotista puheenjohtajuutta hoitava jäsenvaltio.

                  2)

                  Luokka 2 (maantieteelliset valmisteluelimet)
                  Valmisteluelinten puheenjohtajana toimii korkeana edustajaa edustava henkilö.

                  3)

                  Luokka 3 (horisontaaliset, pääosin YUTP:n alalla työskentelevät valmisteluelimet)
                  Valmisteluelinten puheenjohtajana toimii korkeaa edustajaa edustava henkilö lukuun ottamatta seuraavia valmisteluelimiä, joiden puheenjohtajana toimii puolivuotista puheenjohtajuutta hoitava jäsenvaltio:

                              —

                              ulkosuhdeneuvosten työryhmä (RELEX);

                              —

                              terrorismityöryhmä (kansainvälinen terrorismi) (COTER);

                              —

                              terrorismin vastaisten erityistoimenpiteiden toteuttamista käsittelevä työryhmä (COCOP);

                              —

                              konsuliasioiden työryhmä (COCON);

                              —

                              kansainvälisen julkisoikeuden työryhmä (COJUR); ja

                              —

                              merioikeustyöryhmä (COMAR).

                  4)

                  Luokka 4 (YTPP:n alalla työskentelevät valmisteluelimet)
                  YTPP:n alalla työskentelevien valmisteluelinten puheenjohtajana toimii henkilö, joka edustaa korkeaa edustajaa (2).

            Korkea edustaja ja puolivuotista puheenjohtajuutta hoitava jäsenvaltio toimivat tiiviissä yhteistyössä, jotta voidaan varmistaa yhtenäisyys ulkoasiainneuvoston kaikkien valmisteluelinten kesken.
      Puolivuotista puheenjohtajuutta hoitava jäsenvaltio toimii luokkiin 3 ja 4 kuuluvien valmisteluelinten puheenjohtajana enintään 6 kuukauden pituisen siirtymäkauden ajan Euroopan ulkosuhdehallinnon organisaatiota ja toimintaa koskevan neuvoston päätöksen hyväksymisen jälkeen. Luokan 2 osalta tämä siirtymäkausi on enintään 12 kuukauden pituinen.
      Puheenjohtajien nimittämistä koskevat järjestelyt
      Kun Eurooppa-neuvoston päätöksessä tai tässä päätöksessä säädetään, että valmisteluelimen (PTK ja asianmukaiset työryhmät) puheenjohtajana toimii korkeaa edustajaa edustava henkilö, puheenjohtajan nimittäminen kuuluu korkealle edustajalle. Nämä nimitykset tehdään pätevyyden perusteella ja siten, että varmistetaan riittävä maantieteellinen tasapaino ja avoimuus. Korkean edustajan on varmistettava, että henkilö, jonka hän aikoo nimittää puheenjohtajaksi, nauttii jäsenvaltioiden luottamusta. Jos kyseinen henkilö ei ole vielä Euroopan ulkosuhdehallinnon jäsen, hänestä tulee sellainen Euroopan ulkosuhdehallinnon palvelukseen ottoa koskevien menettelyjen mukaisesti ainakin nimityksen keston ajaksi. Tämän järjestelyn toimivuus arvioidaan Euroopan ulkosuhdehallintoa koskevan tilanneselvityksen yhteydessä, joka on määrä laatia vuonna 2012.

                              1.

                              Kaupan ja kehityksen alan valmisteluelimet

                  207 artiklan komitea

                  AKT-työryhmä

                  Kehitysyhteistyöryhmä

                  EFTA-työryhmä

                  Kaksikäyttötuotetyöryhmä

                  Kauppaa koskevien asioiden työryhmä

                  Perushyödyketyöryhmä

                  Yleisen tullietuusjärjestelmän työryhmä

                  Kansainvälisten kehityskonferenssien valmistelutyöryhmä (UNCCD Aavikoituminen, UNCTAD)

                  Humanitaarisen avun ja elintarvikeavun työryhmä

                  Vientiluottotyöryhmä

                              2.

                              Maantieteelliset valmisteluelimet

                  Mashrekin ja Maghrebin työryhmä (COMAG/MaMa)

                  Itä-Euroopan ja Keski-Aasian työryhmä (COEST)

                  Länsi-Balkanin alueen työryhmä (COWEB)

                  Lähi-idän ja Persianlahden työryhmä (COHEM MOG)

                  Aasian ja Oseanian työryhmä (COASI)

                  Latinalaisen Amerikan työryhmä (COLAT)

                  Transatlanttisten suhteiden työryhmä (COTRA)

                  Afrikka-työryhmä (COAFR)

                              3.

                              Horisontaaliset, pääosin YUTP:n alalla työskentelevät valmisteluelimet

                  Ulkosuhdeneuvosten työryhmä (RELEX)

                  Nicolaidis-ryhmä

                  Yleisen aseriisunnan ja asevalvonnan työryhmä (CODUN)

                  Asesulkutyöryhmä (CONOP)

                  Tavanomaisten aseiden viennin työryhmä (COARM)

                  Ihmisoikeustyöryhmä (COHOM)

                  Terrorismityöryhmä (kansainvälinen terrorismi) (COTER) (3)

                  Terrorismin vastaisten erityistoimenpiteiden toteuttamista käsittelevä työryhmä (COCOP) (3)

                  Etyj- ja Euroopan neuvosto -työryhmä (COSCE)

                  Yhdistyneet Kansakunnat -työryhmä (CONUN)

                  Lähi-idän rauhanprosessin ad hoc -työryhmä (COMEP)

                  Kansainvälisen julkisoikeuden työryhmä (COJUR, COJUR-ICC)

                  Merioikeustyöryhmä (COMAR)

                  Konsuliasioiden työryhmä (COCON)

                  YUTP:n hallinto- ja protokollatyöryhmä (COADM)

                              4.

                              YTPP:n alalla työskentelevät valmisteluelimet

                  Sotilaskomitea (EUSK)

                  Sotilaskomiteatyöryhmä (EUMCWG)

                  Poliittis-sotilaallinen työryhmä (PMG)

                  Siviilikriisinhallintakomitea (CIVCOM)

                  Euroopan puolustusmateriaalipolitiikan työryhmä

         (1)  Ulkoasiain alan työskentelyrakenteiden puitteita ja järjestelyjä olisi pikaisesti tarkistettava 1 päivän joulukuuta 2009 jälkeen erityisesti kehitysyhteistyön osalta. Tarkasteltavana olevien työryhmien puheenjohtajuutta koskevia järjestelyjä olisi tarvittaessa mukautettava tässä liitteessä esitettyjen yleisperiaatteiden mukaisesti.

         (2)  Euroopan unionin sotilaskomitean (EUSK) ja sotilaskomiteatyöryhmän puheenjohtajana toimii liitteessä III esitetyin tavoin edelleen valittu puheenjohtaja, kuten oli asian laita ennen tämän päätöksen voimaantuloa.

         (3)  Terrorismityöryhmää (kansainvälinen terrorismi) ja terrorismin vastaisten erityistoimenpiteiden toteuttamista käsittelevää työryhmää koskevaa kysymystä käsitellään myös oikeus- ja sisäasioiden alan työskentelyrakenteista käytävän keskustelun yhteydessä.

      LIITE III

         NEUVOSTON VALMISTELUELIMET, JOILLA ON PYSYVÄ PUHEENJOHTAJA

      Valitut puheenjohtajat

                  Talous- ja rahoituskomitea

                  Työllisyyskomitea

                  Sosiaalisen suojelun komitea

                  Sotilaskomitea (1)

                  Talouspoliittinen komitea

                  Rahoituspalvelukomitea

                  Sotilaskomiteatyöryhmä (1)

                  Käytännesääntötyöryhmä (yritysverotus)

            Puheenjohtajana toimii neuvoston pääsihteeristö

                  Turvallisuuskomitea

                  Tiedotustyöryhmä

                  Oikeusalan tietojenkäsittelytyöryhmä

                  Sähköisen viestinnän työryhmä

                  Lainsäädännön kodifiointityöryhmä

                  Lingvistijuristityöryhmä

                  Uusien rakennusten työryhmä

         (1)  Katso myös liite II.


title: 2009/875/EY: Komission päätös, tehty 30 päivänä marraskuuta 2009 , Euroopan parlamentin ja neuvoston asetuksen (EY) N:o 689/2008 mukaisista tiettyjä kemikaaleja koskevista yhteisön tuontipäätöksistä

text:
               2.12.2009

               FI

               Euroopan unionin virallinen lehti

               L 315/25

      KOMISSION PÄÄTÖS,
   tehty 30 päivänä marraskuuta 2009,
   Euroopan parlamentin ja neuvoston asetuksen (EY) N:o 689/2008 mukaisista tiettyjä kemikaaleja koskevista yhteisön tuontipäätöksistä
   (2009/875/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon vaarallisten kemikaalien viennistä ja tuonnista 17 päivänä kesäkuuta 2008 annetun Euroopan parlamentin ja neuvoston asetuksen (EY) N:o 689/2008 (1) ja erityisesti sen 12 artiklan 1 kohdan toisen alakohdan,
   on kuullut kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (2) 133 artiklalla perustettua komiteaa,
   sekä katsoo seuraavaa:

               (1)

               Asetuksen (EY) N:o 689/2008 nojalla komissio päättää yhteisön puolesta kunkin ilmoitetun ennakkosuostumuksen menettelyä (PIC-menettelyä) edellyttävän kemikaalin osalta, sallitaanko sen tuonti yhteisöön vai ei.

               (2)

               Yhdistyneiden Kansakuntien ympäristöohjelma (UNEP) ja Yhdistyneiden Kansakuntien elintarvike- ja maatalousjärjestö (FAO) on nimetty tarjoamaan sihteeristöpalvelut PIC-menettelylle, joka on perustettu kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyllä Rotterdamin yleissopimuksella, joka hyväksyttiin yhteisön puolesta neuvoston päätöksellä 2006/730/EY (3).

               (3)

               Komission, joka toimii yhteisenä nimettynä viranomaisena, on toimitettava PIC-menettelyä edellyttäviä kemikaaleja koskevat päätökset Rotterdamin yleissopimuksen sihteeristölle Euroopan yhteisön ja sen jäsenvaltioiden puolesta.

               (4)

               PIC-menettelyn piiriin on lisätty torjunta-aineina tributyylitinayhdisteet sopimuspuolten neljännen kokouksen päätöksellä RC.4/5, jota koskevat tiedot komissio on saanut Rotterdamin yleissopimuksen sihteeristön toimittamassa päätöksenteko-ohjeessa. Tributyylitinayhdisteet kuuluvat asetuksen (EY) N:o 1907/2006 soveltamisalaan ja niihin orgaanisiin tinayhdisteisiin, joiden käyttö aineina tai valmisteiden ainesosina käytettäväksi biosidina on tiukasti rajoitettu.

               (5)

               Tehoaine bis(tributyylitina)oksidi kuuluu biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (4) soveltamisalaan. Bis(tributyylitina)oksidi kuuluu tributyylitinayhdisteiden ryhmään ja sitä on käytetty puunsuoja-aineena, kunnes tämä viimeinen käyttötarkoitus kiellettiin biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta annetun asetuksen (EY) N:o 2032/2003 muuttamisesta 13 päivänä kesäkuuta 2005 annetulla komission asetuksella (EY) N:o 1048/2005 (5).

               (6)

               Vastaavasti olisi tehtävä myös tributyylitinayhdisteitä koskeva lopullinen tuontipäätös,

         ON PÄÄTTÄNYT SEURAAVAA:
   Ainoa artikla
   Tehdään tributyylitinayhdisteitä koskeva lopullinen tuontipäätös liitteeseen sisältyvässä vastinelomakkeessa esitetyn mukaisesti.

      Tehty Brysselissä 30 päivänä marraskuuta 2009.

            Komission puolesta

         Stavros DIMAS

            Komission jäsen

      (1)  EUVL L 204, 31.7.2008, s. 1.

      (2)  EUVL L 396, 30.12.2006, s. 1.

      (3)  EUVL L 299, 28.10.2006, s. 23.

      (4)  EYVL L 123, 24.4.1998, s. 1.

      (5)  EUVL L 178, 9.7.2005, s. 1.

      LIITE

         LOMAKE: TUOJAMAAN VASTINE